3. การประกอบธุรกิจของแต่ละสายธุรกิจ

บริษัท สามารถเทลคอม จำกัด (มหาชน) แบ่งโครงสร้างธุรกิจออกเป็น 5 สาย ดังนี้

3.1 สายธุรกิจบริการเครือข่ายสื่อสาร (Network Services)

3.2 สายธุรกิจรับเหมาออกแบบติดตั้งระบบ (System Integration)

3.  สายธุรกิจนวัตกรรมและเทคโนโลยีประยุกต์ (Business Application Solutions &
    Services)

4.  สายธุรกิจบริการ Outsourcing Services

5.  สายธุรกิจ IP Business

สายธุรกิจบริการเครือข่ายสื่อสาร (Network Services)

ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT
ตลอดจนบริการเครือข่ายสื่อสารความเร็วสูงหลายสื่อแบบสายเช่าพิเศษ Lease line, DSL
(Digital Subscriber Line), Frame Relay, ATM
และบริการสื่อสารข้อมูลไร้สายตลอดจนการให้คำปรึกษาออกแบบระบบพัฒนาระบบเทคโนโลยีสารสนเทศและระบบสื่อสารติดตั้งบำรุงรักษาบริหารระบบดังกล่าวให้มีประสิทธิภาพสูงสุด
สามารถประสานงานติดต่อสื่อสารได้แบบหลายสื่อ และทั่วถึง ซึ่งบริษัทที่ให้บริการในสายธุรกิจนี้
ได้แก่

1.  บริษัท สามารถเทลคอม จำกัด (มหาชน)

บริษัท สามารถเทลคอม จำกัด (มหาชน)
เริ่มจากการเป็นบริษัทผู้ให้บริการระบบสื่อสารโทรคมนาคมเป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มี
ประสิทธิภาพโดยมีสถานีแม่ข่าย (Hub Station) ตั้งอยู่ที่ตึกสำนักงานที่ถนนงามวงศ์วาน
กรุงเทพมหานคร และมีสถานีบริการย่อยถึง 24 สถานีกระจายอยู่ในพื้นที่ทั่วประเทศ
รวมถึงให้บริการอุปกรณ์เครือข่าย สื่อสารและสารสนเทศ
ร่วมกับพันธมิตรธุรกิจให้บริการกับหน่วยงานราชการ เอกชน และรัฐวิสาหกิจ
ในลักษณะให้เช่าใช้บริการ ตลอดจนบริการเทคโนโลยี Outsourcing และ Turn-Key Project

ก) ลักษณะผลิตภัณฑ์หรือบริการ

1.  บริการเช่าระบบสื่อสารผ่านดาวเทียมความเร็วสูง iPSTAR และ VSAT

  โดยสามารถจำแนกออกเป็นประเภทใหญ่ๆ ได้ 4 ประเภท

  1.1.1 บริการเอ็กซ์เพรสลิ้งค์ (Expresslink Service)
  สามารถแบ่งรูปของการให้บริการเป็น 2 รูปแบบ คือการสื่อสารแบบ SCPC (Single Channel
  Per Carrier) เป็นระบบการสื่อสารผ่านดาวเทียม C-Band
  ที่บริษัทจัดให้กับผู้ใช้บริการแต่ละรายแยกต่างหากจากกัน โดยสมบูรณ์แบบทั้งอุปกรณ์และช่องสัญญาณ
  ดาวเทียมและสามารถใช้ได้ตลอด 24 ชั่วโมง
  การสื่อสารลักษณะนี้สามารถสื่อสารได้ทั้งข้อมูลภาพและเสียง
  ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไป
  ซึ่งมีปริมาณรับส่งข้อมูลมากการติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใด
  สาขาหนึ่ง (Point to Point) หรือสำนักงานใหญ่ไปที่สาขาหลายๆ แห่ง (Point to
  Multi-Point) ลูกค้าสามารถกำหนดความเร็วการรับส่งข้อมูลได้ตามความต้องการ

  1.1.2 บริการ VSAT เป็นการสื่อสารโดยใช้ช่องสัญญาณ C-Band โดยใช้เทคโนโลยีช่องสัญญาณ
  ดาวเทียมร่วมกัน VSAT (Very Small Aperture Terminal)
  ซึ่งเป็นการแลกเปลี่ยนข้อมูลจากสถานีแม่ ของผู้ใช้บริการ (Master Station)
  ส่งมายังสถานีศูนย์ (Hub Station) ที่บริษัท เพื่อส่งสัญญาณดาวเทียมไปยังสถานีลูกข่าย (
  Remote Station ) หรือสาขาของผู้ใช้บริการ
  โดยสถานีศูนย์กลางนี้จะใช้เทคโนโลยีการสื่อสารแบบ Packet Switching
  ซึ่งมีประสิทธิภาพในการจัดลำดับการรับ - ส่ง ข้อมูลของผู้ใช้บริการอย่างต่อเนื่อง

  1.1.3 บริการ Broadcasting เป็นการส่งกระจายข้อมูลแบบทางเดียว (One Way
  Communication) โดยจะส่งจากส่วนกลางไปยังผู้รับ
  การส่งข้อมูลสามารถส่งผ่านสัญญาณดาวเทียมไปยังผู้รับได้ทั่วประเทศพร้อมๆ กัน
  เพื่อใช้ในการประชุมทางไกลผ่านจอภาพสื่อสารภายในองค์กรและการฝึกอบรมพนักงาน

  1.1.4 บริการ iPSTAR Enterprise Solution ร่วมกับ บมจ. ชินแซทเทลไลท์
  โดยเป็นการให้บริการ สื่อสารข้อมูลในระบบ IP โดยใช้ช่องสัญญาณ Ku Band รูปแบบ
  Satellite Broadband ซึ่งสามารถส่งได้ทั้งข้อมูลภาพ และเสียง
  ตลอดจนพัฒนาเพิ่มไปประยุกต์ใช้กับการเรียนและการประชุมระยะทางไกล โดย มีค่าใช้จ่ายที่ถูก
  แต่จะมีความสามารถให้บริการต่อเนื่องที่น้อยกว่าการสื่อสารสัญญาณดาวเทียมแบบ C-band

+--------------+--------------+-----------+--------------+------------+
| ลักษณะ        | Express Link | Share Net | Broadcasting | iPSTAR     |
|              | – SCPC       | –VSAT     |              |            |
+--------------+--------------+-----------+--------------+------------+
| การสื่อสาร     | รับ-ส่ง        | รับ-ส่ง     | ทางเดียว      | รับ-ส่ง      |
+--------------+--------------+-----------+--------------+------------+
| ระบบช่องสัญญาณ | Fixed        | Shared    | Fixed /      | Fixed /    |
|              |              |           | Shared       | Shared     |
+--------------+--------------+-----------+--------------+------------+
| สิ่งที่สื่อสาร     | ข้อมูล/ ภาพ /  | ข้อมูล      | ข้อมูล / เสียง  | ข้อมูล (IP)  |
|              | เสียง         | (ส่วนมาก)  |              | ภาพ / เสียง |
+--------------+--------------+-----------+--------------+------------+
| กล           | สถาบันการเงิน/ | สถ        | สำนักข่าว /    | ทั่วไป/      |
| ุ่มลูกค้า/งานที่ใช้ |              | าบันการเงิน | สถานีวิทยุ      | อินเทอร์เน็ต  |
|              | บริษัทขนาดใหญ่/ |           |              |            |
|              |              |           |              |            |
|              | ห            |           |              |            |
|              | น่วยงานราชการ |           |              |            |
+--------------+--------------+-----------+--------------+------------+

2.  บริการเครือข่ายสื่อสารข้อมูลความเร็วสูงหลายสื่อ

  แบบสายเช่าพิเศษ (Lease Line), Frame Relay ATM
  และบริการสื่อสารข้อมูลไร้สายจากผู้ให้บริการ เครือข่ายสื่อสารพื้นฐาน เช่น TOT, CAT,
  TRUE, UIH, ADC เป็นต้น โดยบริษัทเป็นตัวแทนขายให้กับลูกค้าองค์กร

1.3 ธุรกิจขายและให้บริการติดตั้งระบบไอทีและระบบสื่อสาร

  บริษัทเป็นตัวแทนขายสินค้าไอทีและระบบสื่อสารหลายประเภท เช่น Computer Server,
  Storage Devices, PC และ Network Equipment, Router, VDO Conference,
  Satellite Equipment, Computer, ATM Switch Application Software และอื่น ๆ
  จากพันธมิตรทางธุรกิจ เช่น Sun Microsystems, Hewlett-Packard, Nortel, Cisco,
  Oracle เป็นต้น

  1.4 การบริการแบบครบวงจร (Total Solution)

  บริษัทให้บริการแบบครบวงจร เพื่อให้บริการลูกค้าเฉพาะกลุ่มมากขึ้น
  โดยมุ่งเน้นไปยังกลุ่มลูกค้าที่มี
  อัตราการเติบโตสูงการให้บริการแบบครบวงจรนี้เป็นการให้บริการกับลูกค้าในลักษณะทั้งระบบ
  โดยเป็น การรวมการให้บริการของ 4 ลักษณะสำคัญเข้าด้วยกัน ได้แก่ ระบบงาน
  (Application Software) , ระบบสื่อสาร / โครงข่าย (network), อุปกรณ์/ส่วนต่อพ่วง
  (Hardware/Equipment) , การบริการ (Installation/Service/Maintenance)

ข) ตลาดและภาวะการแข่งขัน

บริษัทดำเนินธุรกิจผู้ให้บริการเทคโนโลยีสารสนเทศและโทรคมนาคมภาคเอกชน
มีรายได้หลักจากที่ลูกค้าใช้บริการสื่อสารผ่านระบบเครือข่ายความเร็วสูงทั้งแบบมีสายและไร้สาย
ตามกำหนดระยะเวลาตามสัญญา

ในตลาดบริการภาคนี้จะมีการแข่งขันสูงมากขึ้นจากการเปิดเสรีและผ่อนคลายกฎระเบียบของคณะกรรมการ
โทรคมนาคมแห่งชาติ (กทช.) ตลอดจนการคิดค้นเทคโนโลยีใหม่ เช่น Broadband, IPTV,
VOIP, 3 G ผลักดันให้เกิด ผู้ประกอบการรายใหม่ และมีความแข่งขันด้านราคา
ทั้งสินค้าและบริการที่แข่งขันกันโดยตรง ตลอดจนสินค้าทดแทน
บริษัทจำเป็นต้องมีการประยุกต์เทคโนโลยีสารสนเทศ เข้ามาผนวกกับบริการโทรคมนาคม
เพื่อสร้างมูลค่าเพิ่มของการให้บริการและสร้างผลกำไรต่อหน่วยเพิ่มขึ้น
โดยเน้นธุรกิจเฉพาะกลุ่มแต่ละประเภท อุตสาหกรรมมากขึ้น ได้แก่ กลุ่มธุรกิจภาคเอกชน
สถาบันการเงิน การธนาคาร สถาบันการศึกษา การขนส่ง มีการปรับเปลี่ยนการตลาดของผลิตภัณฑ์
เช่น ธุรกิจดาวเทียม VSAT ได้มีการปรับเปลี่ยนไปสู่การใช้ดาวเทียม iPSTAR
เพื่อการสื่อสารข้อมูลมากขึ้น ส่วนความสามารถที่เหลืออยู่ก็นำมาประยุกต์ใช้ในธุรกิจสื่อโฆษณา
ประชาสัมพันธ์แบบวิทยุโทรทัศน์กระจายเสียงองค์กร

บริษัทมีกลยุทธ์หลักที่จะ

-   ให้บริการแบบบูรณการครบวงจรตลอดห่วงโซ่ธุรกิจ
    ให้กับกลุ่มธุรกิจเพื่อบริการแก่ลูกค้าปลายทางเป็นแบบ B2B2C (Business to Business
    to Customer)

-   ให้บริการรูปแบบใหม่ที่ประยุกต์เทคโนโลยีสื่อสารและสารสนเทศ
    เกิดบริการใหม่ที่ช่วยให้ลูกค้าของบริษัท มีโอกาสเพิ่มรายได้ ลดต้นทุน
    และสามารถใช้บริการคนเพิ่มประสิทธิภาพธุรกิจ

ค) การจัดหาผลิตภัณฑ์หรือบริการ

ความสามารถในการให้บริการลูกค้าของบริษัท
โดยเป็นตัวแทนขายให้บริการเครือข่ายสื่อสารและพัฒนา สารสนเทศและข้อมูลธุรกิจ
เพื่อสร้างมูลค่าเพิ่มบนเครือข่ายสื่อสาร โดยจะเป็นการประสานงานกับพันธมิตรทางธุรกิจ
ทำให้การจัดหาผลิตภัณฑ์ทำได้โดยง่าย
สามารถมีการเพิ่มขยายความสามารถในการให้บริการได้อย่างรวดเร็วแตกต่างจากผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
ที่จำเป็นต้องมีการลงทุนที่สูงและใช้เวลาเตรียมการนาน
ปัจจุบันบริษัทมีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Shin Satellite, iPSTAR

  ระบบสื่อสารแบบมีสาย - TOT, CAT, TRUE, TT&T, UIH, Violin

  ระบบสื่อสารแบบไร้สาย - AIS, DTAC

  คอมพิวเตอร์และอุปกรณ์เครือข่าย - Sun, HP, ACER, CISCO, Nortel,

  3Com, Polycom

ซอฟต์แวร์ - Smart & Under, X possible

3.1.2 บริษัท สามารถบรอดแบนด์ เซอร์วิสเซส จำกัด

เป็นธุรกิจให้บริการระบบสื่อสารข้อมูลความเร็วสูงผ่านข่ายสายท้องถิ่น (DSL: Digital
Subscriber Line)
และบริการวงจรสื่อสารความเร็วสูงที่ต้องเชื่อมต่อเข้าสู่เครือข่ายอินเทอร์เน็ต จากผู้ให้บริการ ISP
(Internet Service Provider) เพื่อรองรับกับความต้องการของบริษัท หน่วยงานราชการ
และผู้ใช้งานที่คำนึงถึงความสำคัญของความเร็วในการสื่อสาร
โดยเน้นการทำธุรกิจแบบการให้บริการเฉพาะกลุ่มธุรกิจ
และบริษัทเป็นตัวแทนขายอุปกรณ์คอมพิวเตอร์และระบบสื่อสาร
เพื่อเป็นส่วนเสริมในกับการให้บริการด้านระบบสื่อสารข้อมูลความเร็วสูงให้มีความครบวงจรมากขึ้น
รวมถึงเป็นการช่วยสร้างรายได้ให้กับบริษัท
ในภาวะการแข่งขันของตลาดการให้บริการสื่อสารข้อมูลที่ราคาค่าบริการมีแนวโน้มลดลงเรื่อย ๆ
ประกอบกับการมีคู่แข่งรายที่มีความได้เปรียบทางด้านต้นทุนและเทคโนโลยีใหม่เพิ่มขึ้น

ก) ลักษณะผลิตภัณฑ์หรือบริการ

บริษัทได้เลือกใช้เทคโนโลยี ATM (Asynchronous Transfer Mode) ในโครงข่ายหลัก
(Backbone Network) เพื่อประสิทธิภาพสูงสุด ในการบริการจัดการเครือข่าย
โดยมีศูนย์ปฏิบัติการเครือข่าย (Network Operation Center)
ทำหน้าที่บริการจัดการเครือข่ายโดยรวม สามารถตรวจสอบวงจรสื่อสารของผู้ใช้บริการได้
จากต้นทางถึงปลายทางอีกข้างหนึ่ง (End to end Network) โดยมีลักษณะผลิตภัณฑ์ดังนี้

-   ADSL (Asymmetric DSL) เป็น DSL ที่มีอัตราการรับและส่งข้อมูลไม่เท่ากัน
    โดยที่อัตราการรับข้อมูลจากเครื่องเซิร์ฟเวอร์มายังผู้ใช้งาน (Downstream) ตั้งแต่ 64
    Kbps. ถึง 8 Mbps. และอัตราการส่งข้อมูลจากผู้ใช้งานไปยังเครื่องเซิร์ฟเวอร์
    (Upstream) ตั้งแต่ 64 Kbps. ถึง 1 Mbps. ซึ่งเหมาะสำหรับการใช้งานอินเทอร์เน็ต
    หรือดาวน์โหลดไฟล์ขนาดใหญ่

-   SDSL (Symmetric DSL) เป็น DSL ที่มีอัตราการรับและส่งข้อมูลเท่ากันตั้งแต่ 64 Kbps.
    ถึง 2 Mbps. ซึ่งเหมาะสำหรับการรับส่งข้อมูลระหว่างบริษัท
    โดยมีประสิทธิภาพเทียบเท่าบริการ Leased Line

รูปแบบการให้บริการ

-   High-speed Access Network :
    เป็นบริการวงจรสื่อสารความเร็วสูงที่ต้องเชื่อมต่อเข้าสู่เครือข่ายอินเทอร์เน็ตจากผู้ให้บริการ
    ISP (Internet Service Provider)
    รวมทั้งการใช้บริการแอพพลิเคชั่นทางธุรกิจในลักษณะเช่าใช้จากผู้ให้บริการ ASP
    (Application Service Provider) ผู้ใช้บริการสามารถใช้บริการจากผู้ให้บริการ
    หลายรายโดยใช้คู่สายโทรศัพท์เพียงหนึ่งคู่สาย
    จึงประหยัดทั้งอุปกรณ์เครือข่ายและค่าบริการรายเดือน

-   Virtual Private Network : เป็นบริการวงจรสื่อสารความเร็วสูง
    เพื่อสำหรับองค์กรธุรกิจที่ต้องการเชื่อมโยงระบบคอมพิวเตอร์ระหว่างสำนักงานใหญ่กับสาขา

-   Wireless Internet Access ในการให้บริการอินเทอร์เน็ตไร้สาย
    ในจุดจะมีการใช้บริการมาก เช่น ล๊อบบี้, ห้องประชุม, ห้องสัมมนาของโรงแรมเป็นต้น

ข) ตลาดและภาวะการแข่งขัน

การตลาดและช่องทางการจัดจำหน่าย

ธุรกิจระบบสื่อสารข้อมูลความเร็วสูงผ่านข่ายสายท้องถิ่น (DSL)
ปัจจุบันมีการแข่งขันราคาที่สูงจากการที่ผู้ให้บริการลงทุนสร้างเครือข่ายปริมาณมากและใช้กลยุทธ์ราคานำการตลาดกระจายทั่วประเทศเพื่อเข้าถึงผู้บริโภคปลายทางตลอดจนผนวกเข้ากับบริการโทรศัพท์พื้นฐานเดิม
บริษัทจำเป็นต้องปรับกลยุทธ์ในการดำเนินการเชื่อมต่อ
วงจรสื่อสารความเร็วสูงไปยังผู้ให้บริการอินเทอร์เน็ต (ISP) เพื่อให้ผู้บริการ
อินเทอร์เน็ตไปจำหน่ายต่อลูกค้าองค์กรโดยเน้นเฉพาะกลุ่มมากขึ้น แทนที่จะเน้นไปที่ผู้บริโภครายย่อย
ตลอดจนการเข้าร่วมเป็นพันธมิตรทางธุรกิจกับผู้ให้บริการหลัก เช่น บริษัท ทีโอที จำกัด (มหาชน)
เพื่อสร้างเครือข่ายเพิ่มเติมและสามารถขยายบริการได้เพิ่มมากขึ้น
โดยที่ไม่จำเป็นต้องลงทุนโดยตรง

  กลุ่มลูกค้าเป้าหมาย

-   ผู้ให้บริการอินเทอร์เน็ต (Internet Service Provider)

-   องค์กรธุรกิจขนาดเล็กและขนาดกลาง

ค) การจัดหาผลิตภัณฑ์หรือบริการ

บริษัทได้ลงทุนสร้างเครือข่ายสื่อสารข้อมูลความเร็วสูงผ่านข่ายสายท้องถิ่น (DSL)
และได้ทำการตลาดเพื่อให้บริการตลอดจนการเข้าเป็นพันธมิตรกับผู้ให้บริการรายใหญ่ เช่น บริษัท
ทีโอที จำกัด (มหาชน)

3.1.3 บริษัท สามารถคอมมิวนิเคชั่นเซอร์วิส จำกัด

 ให้บริการด้านเครือข่ายและสื่อสารโทรคมนาคมและสารสนเทศซึ่งประกอบด้วยการจัดหา , การดำเนินการ, การบำรุงรักษารวมถึงการซ่อมอุปกรณ์สื่อสารโทรคมนาคม

 ก) ลักษณะผลิตภัณฑ์หรือบริการ

การประกอบธุรกิจ 4 ประเภทหลัก ดังนี้.-

1) ให้บริการติดตั้งและบำรุงรักษาระบบเครือข่ายสื่อสารโทรคมนาคม (Outsourcing Service)

บริษัทให้บริการหลักๆ ได้แก่ การสำรวจ (Survey), การติดตั้ง (Installation)
และการบำรุงรักษา (Maintenance) ระบบเครือข่ายสื่อสารผ่านดาวเทียม VSAT และ iPSTAR
ให้กับลูกค้าทั้งภาครัฐและเอกชน เช่น บริษัท ทีโอที จำกัด (มหาชน), กระทรวงศึกษาธิการ,
กระทรวงมหาดไทย, กลุ่มธนาคาร, กลุ่มประกันภัย, กลุ่ม Trading เป็นต้น
ทั้งนี้ยังรวมไปถึงการรับเหมาช่วงในการให้บริการแก่ลูกค้าที่ซื้ออุปกรณ์ที่เกี่ยวข้องกับระบบสื่อสารผ่านดาวเทียมจากบริษัทในเครือด้วย

  1.1 โครงการต่าง ๆ ที่สำคัญ

โครงการที่ 1 โครงการโทรศัพท์สาธารณะทางไกลชนบทผ่านดาวเทียม (VSAT) จำนวนทั้งสิ้น
2,161 สถานี ครอบคลุมกว่า 3,445 หมู่บ้าน หรือคิดเป็นเลขหมายโทรศัพท์ทั้งสิ้น 6,890
เลขหมายทั่วประเทศ ให้กับ บริษัท ทีโอที จำกัด (มหาชน) อายุสัญญา 10 ปี
ซึ่งได้หมดอายุสัญญาเมื่อวันที่ 19 กันยายน 2549 ที่ผ่านมานี้แล้ว

โครงการที่ 2 โครงการอินเทอร์เน็ตโรงเรียนหรือ MOENet (iPSTAR) ของกระทรวงศึกษาธิการ
จำนวน 10,600
โรงเรียนทั่วประเทศตามสัญญาเพื่อใช้งานอินเทอร์เน็ตความเร็วสูงและโทรศัพท์ระบบ VoIP
อายุสัญญา 5 ปี

ในปี 2547 บริษัท และ บริษัท ทีโอที จำกัด (มหาชน)
ร่วมเป็นคู่ค้าในการนำบริการที่เป็นจุดเด่นของบริษัท ทีโอที จำกัด (มหาชน)
และศักยภาพความชำนาญด้านการตลาดและเทคโนโลยีของบริษัท
ประกอบกับบริษัทเองมีพันธมิตรธุรกิจที่ดีกับ บริษัท ชินแซทเทลไลท์ จำกัด (มหาชน)
ในการนำเทคโนโลยี iPSTAR เพื่อเสนอให้กับหน่วยงานราชการได้สำเร็จ กล่าวคือ โครงการ
อินเทอร์เน็ตโรงเรียนหรือ MOENet ให้กับกระทรวงศึกษาธิการ ซึ่งมีมูลค่าโครงการ 3,000
ล้านบาท ครอบคลุมโรงเรียนทั่วประเทศไทย โดยเริ่มทำการติดตั้งแล้วตั้งแต่ต้นปี 2548
และสามารถให้บริการได้ทั้งหมด10,600 โรงเรียนทั่วประเทศ ภายในเดือนกุมภาพันธ์ 2549

โครงการที่ 3 โครงการอินเทอร์เน็ตตำบล (iPSTAR) ของกรมการบริหารปกครองส่วนท้องถิ่น
จำนวนกว่า 333 แห่ง ทั่วประเทศ ให้กับบริษัท ทีโอที จำกัด (มหาชน) ในปี 2547 อายุสัญญา 3
ปี และต่อมาในปี 2549ได้มีการเซ็นสัญญาขยายการให้บริการภายใต้โครงการ “ไอซีที อปท.
เพื่อบริการประชาชน” จำนวนประมาณ 8,000 แห่งทั่วประเทศ เมื่อวันที่ 26 ตุลาคม 2549
เรียบร้อยแล้ว โดยอายุสัญญาแบบปีต่อปี ซึ่งจะสอดคล้องกับสัญญาหลักระหว่าง บริษัท ทีโอที จำกัด
(มหาชน) กับ กรมส่งเสริมการปกครองท้องถิ่นที่มีอายุสัญญา 5 ปี

โครงการ “ไอซีที อปท. เพื่อบริการประชาชน” เป็นโครงการที่ให้บริการด้านเครือข่ายสารสนเทศ
เพื่อเชื่อมโยงเครือข่ายสารสนเทศและการสื่อสารระหว่างองค์การปกครองส่วนท้องถิ่นทั่วประเทศ
โดยมีรูปแบบบริการดังนี้

1. ระบบอินเทอร์เน็ตความเร็วสูง (256/128Kbps)

2. การบริการระบบโทรศัพท์ เป็นการให้บริการโทรศัพท์ติดต่อกันภายในระบบเครือข่ายสารสนเทศ
ภายในท้องถิ่น และทางไกลในประเทศ ซึ่งมีทั้งแบบไม่เห็นภาพ และแบบเห็นภาพผ่านเครื่องโทรศัพท์
Video Phone

3. การประชุมทางไกล (Video Conference)
เป็นการรับส่งภาพวีดีโอพร้อมเสียงทางไกลไม่เกิน 100 แห่งพร้อมกัน และกระจายสัญญาณ Video
Broadcasting แบบทางเดียวองค์กรการปกครองส่วนท้องถิ่นอื่น ๆ นอกเหนือ 100 แห่งข้างต้น
สำหรับใช้งานในความรับผิดชอบของกรมส่งเสริมการปกครองท้องถิ่นและองค์กรปกครองส่วนท้องถิ่นที่อยู่ในเครือข่ายนี้

4. ระบบงานภายใน (Intranet) รวมถึงระบบเผยแพร่ข้อมูล (Web page)
ระบบจดหมายอิเล็คทรอนิก (e-Mail) และระบบจัดส่งและเก็บข้อมูล (FTP Server)
ขององค์กรปกครองส่วนท้องถิ่นเอง

ปัจจุบันโครงการดังกล่าวอยู่ระหว่างการดำเนินการสำรวจความต้องการและจัดเตรียมอุปกรณ์เพื่อติดตั้งให้บริการ
คาดว่าจะแล้วเสร็จภายในปี 2550

  1.2 ศูนย์บริการทั่วประเทศ (Teleport)

บริษัทมีศูนย์บริการทั่วประเทศ (Teleport) เพื่อความคล่องตัว
สะดวกและรวดเร็วในการให้บริการแก่ลูกค้า ปัจจุบันบริษัทได้ดำเนินการขยายศูนย์บริการเพิ่มเติมอีก
10 แห่งเรียบร้อยแล้วในไตรมาสที่ 3 ปี2549 ซึ่งทำให้บริษัทมีศูนย์บริการรวมทั้งสิ้น จำนวน 24
แห่ง ประกอบด้วย

  ภาคกลาง กาญจนบุรี เพชรบุรี สระแก้ว

  ภาคเหนือ เชียงใหม่ นครสวรรค์ พิษณุโลก แม่ฮ่องสอน เชียงราย แพร่ ตาก

  ภาคตะวันออกเฉียงเหนือ นครราชสีมา อุบลราชธานี อุดรธานี ขอนแก่น เลย บุรีรัมย์ ชัยภูมิ
  ร้อยเอ็ด นครพนม

  ภาคตะวันออก ระยอง

  ภาคใต้ สงขลา สุราษฎร์ธานี ภูเก็ต นครศรีธรรมราช

ปัจจุบันการให้บริการแก่ลูกค้าทำได้รวดเร็วขึ้น
และพร้อมในการรองรับโครงการอินเตอร์เน็ตตำบลและโครงการอื่นๆ ที่จะเกิดขึ้นในปี 2550

2) ให้บริการจ้างเหมาติดตั้งระบบสื่อสารโทรคมนาคม (Turnkey Service)

บริษัทให้บริการหลักๆ ได้แก่ การให้คำปรึกษา (Consultant), การออกแบบ (Network
Design), และการติดตั้ง (Installation) ระบบสื่อสารโทรคมนาคม
ที่มีความเหมาะสมกับความต้องการในการใช้งานของลูกค้าและรองรับเทคโนโลยีในอนาคต เช่น
อุปกรณ์ชุมสาย (Soft Switch), อุปกรณ์ต่อเชื่อมเครื่องโทรศัพท์ IP เป็นต้น

  3 )ให้บริการซ่อมแซมอุปกรณ์สื่อสารโทรคมนาคมและอุปกรณ์อิเล็กทรอนิคส์ต่างๆ ที่เกี่ยวข้อง
  ภายใต้ชื่อ SAMART A+

บริษัทได้ขยายธุรกิจการให้บริการซ่อมอุปกรณ์สื่อสารโทรคมนาคม กับ
หน่วยงานราชการรัฐวิสาหกิจและเอกชน
เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ

  4) บริการอื่นๆ

1.  บริการสื่อสารข้อมูลความเร็วสูง (Samart DSL)

ในปี 2546 บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทีโอที
จำกัด (มหาชน) จากบริษัท สามารถบรอดแบนด์ เซอร์วิสเซส จำกัด

2.  บริการ Outsourcing อื่นๆ

บริษัทได้รับ License ในการบริการติดตั้งและบำรุงรักษาอุปกรณ์ของบริษัท นอร์เทล และ บริษัท
ซิสโก้ ประเทศไทย ให้กับลูกค้าทั้งภาครัฐบาลและเอกชน

(2) การตลาดและภาวะการแข่งขัน

1) นโยบายและลักษณะการตลาดของผลิตภัณฑ์และบริการที่สำคัญ

กลยุทธ์การแข่งขัน

บริการส่วนใหญ่จะเป็นการให้บริการหลังการขาย เริ่มตั้งแต่การสำรวจ ติดตั้ง
ตลอดจนการบำรุงรักษาและดูแลระบบให้มีความเสถียรสูงสุด
ดังนั้นกลยุทธ์การแข่งขันที่บริษัทนำมาใช้จึงเป็นการกำหนดมาตรฐานบริการ (Service Level
Agreement – SLA) ที่เหมาะสมกับสภาพการใช้งานของลูกค้าและคุณสมบัติของเทคโนโลยี
เพื่อให้ลูกค้าสามารถใช้บริการได้สูงสุด กล่าวคือ การมีศูนย์บริการทั่วประเทศ การให้บริการแบบ
24 x 7 และการรับรอง Availability ของระบบที่ให้บริการ เป็นต้น

สำหรับการให้บริการจ้างเหมาติดตั้งระบบสื่อสารโทรคมนาคม
เป็นการสร้างความต้องการและการจัดสรรผลิตภัณฑ์หรือบริการตามความต้องการของลูกค้ารายใดรายหนึ่งโดยเฉพาะ
ดังนั้นการสร้างความสัมพันธ์ที่ดีกับลูกค้า และการคัดเลือกพันธมิตรธุรกิจที่มีความพร้อม
จึงเป็นสิ่งจำเป็นในการแข่งขันกับคู่แข่งรายอื่น ๆ
ทั้งนี้บริษัทต้องให้รับการสนับสนุนที่ดีจากลูกค้าและพันธมิตร
เพื่อบริษัทสามารถตอบสนองความต้องการของลูกค้า และนำเสนอในราคาที่แข่งขันได้
กล่าวคือต้องอยู่ในงบประมาณที่ลูกค้ากำหนดไว้

กลุ่มลูกค้าป้าหมาย

ลูกค้าแบ่งเป็น 2 กลุ่มใหญ่ คือ ภาคเอกชน และภาครัฐ (หน่วยงานราชการและรัฐวิสาหกิจ)
รวมถึงการ รับบริการให้กับบริษัทในเครือ

2) ภาวะการแข่งขัน

สภาพการแข่งขันของการประมูลโครงการ
โดยเฉพาะผลิตภัณฑ์หรือบริการระบบเทคโนโลยีที่ทันสมัยนั้น เป็นการแข่งขันที่สูงมาก
โดยเฉพาะการแข่งขันด้านราคา เนื่องจากมีผู้ให้บริการรายใหม่ ๆ เข้ามาแข่งขันมากขึ้น
ประกอบกับผู้ผลิตผลิตภัณฑ์บางรายได้หันมาเป็นผู้ให้บริการเอง
ซึ่งมีผลให้การแข่งขันด้านราคาสูงขึ้นไปอีก เนื่องจากผู้ผลิตรายนั้น ๆ สามารถความคุมต้นทุนได้ดีกว่า
อย่างไรก็ตาม บริษัทยังมีความได้เปรียบในการแข่งขันคือ
บริษัทมีผลงานที่ดีกับหน่วยงานราชการทั้งในอดีตและปัจจุบัน
อีกทั้งยังเป็นผู้ชำนาญการในการบริการแบบครบวงจร ตั้งแต่การสำรวจ ติดตั้ง
และการบำรุงรักษาและดูแลระบบหรือบริการ
โดยเฉพาะอย่างยิ่งระบบเทคโนโลยีการสื่อสารผ่านดาวเทียม

ค) การจัดหาผลิตภัณฑ์หรือบริการ

การจัดหาเทคโนโลยีและอุปกรณ์ของระบบต่าง ๆ นั้น
ส่วนใหญ่บริษัทจะมีพันธมิตรธุรกิจที่มีความพร้อมในการผลิตและนำเข้าอุปกรณ์ต่างๆ
โดยพันธมิตรดังกล่าวจะเป็นผู้ผลิตในต่างประเทศ และบริษัทตัวแทนจำหน่ายที่อยู่ในประเทศไทย
ส่วนงานด้านบริการมีทีมบุคลากรที่มีความเชี่ยวชาญในระบบสื่อสารโทรคมนาคมและเทคโนโลยีสารสนเทศเป็นของตนเองอยู่แล้ว

3.2 สายธุรกิจรับเหมาออกแบบติดตั้งระบบ (System Integration)

ธุรกิจการให้บริการวางระบบโซลูชั่นด้านเทคโนโลยีสารสนเทศและการสื่อสารโทรคมนาคมครบวงจร
หรือ SI (System Integrator)
รวมไปถึงการให้บริการหลังการขายและการบริการซ่อมบำรุงรักษา (Maintenance Agreement
Service) โดยมีลูกค้าหลักๆ คือ องค์กรภาครัฐและรัฐวิสาหกิจขนาดใหญ่ โดย บริษัท
สามารถคอมเทค จำกัด ซึ่งมีทุนจดทะเบียน 200 ล้านบาท

3.2.1 บริษัท สามารถคอมเทค จำกัด

ก) ลักษณะผลิตภัณฑ์หรือบริการ

ให้บริการแบบครบวงจร (Turn key Project) ได้แก่ การเป็นที่ปรึกษาพัฒนาระบบงานโครงการ
การออกแบบระบบและการรวมระบบงานบริหารโครงการและงานด้านการติดตั้งโครงการ
รวมถึงการจัดซื้อและจัดหาอุปกรณ์ตลอดจนผู้รับเหมางาน การพัฒนาโปรแกรมระบบงาน
การติดตั้งระบบ
การทดสอบระบบตลอดจนถึงการให้บริการหลังการขายและการบริการซ่อมบำรุงรักษา
โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
และเทคโนโลยีสารสนเทศเป็นหลัก

นอกจากนี้ ในปี 2549 บริษัท สามารถคอมเทค จำกัด ได้เป็นตัวแทนจำหน่ายหลัก (Strategic
Reseller) ของบริษัทซิต้า (SITA) ในการขายและให้บริการเทคโนโลยีสารสนเทศโซลูชั่น
เพื่อใช้ในด้านระบบการจัดการสำหรับ
สายการบินและสนามบินทั้งในประเทศไทยและในภูมิภาคอินโดจีน

(ข) การตลาดและภาวะการแข่งขัน

  1. กลยุทธ์การแข่งขัน

สินค้าส่วนใหญ่เป็นสินค้าที่จัดทำเฉพาะลูกค้าแต่ละรายให้เหมาะสมกับความต้องการของลูกค้าและมีเทคโนโลยี
ที่ทันสมัย ดังนั้นการจัดจำหน่ายจึงเป็นการขายตรงให้กับกลุ่มลูกค้าเป้าหมาย
โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
ซึ่งส่วนใหญ่จะเป็นหน่วยงานราชการและรัฐวิสาหกิจ
งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
โดยภาครัฐจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุดและเสนอราคาที่ต่ำที่สุดบริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรมและการสนับสนุนเพื่อตอบสนองให้ตรงกับความต้องการของลูกค้า

2. กลุ่มลูกค้าเป้าหมาย

  ลูกค้าส่วนใหญ่จะเป็นหน่วยงานราชการและรัฐวิสาหกิจ
  รวมทั้งให้บริการเป็นที่ปรึกษาให้กับบริษัทในเครือ

  3. สภาพการแข่งขันภายในอุตสาหกรรม

ตลาดงานรับเหมาโครงการระบบเทคโนโลยีสารสนเทศและสื่อสารโทรคมนาคมในปัจจุบันมีการแข่งขันสูง
โดยเฉพาะอย่างยิ่งโครงการในภาครัฐ
เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับ โครงการของภาคเอกชน
ทำให้มีผู้ให้บริการรายใหม่ๆ เข้ามาแข่งขันในส่วนของการประมูลงานภาครัฐมากยิ่งขึ้น
ในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคโนโลยีด้วย
ส่งผลให้มีการแข่งขันทางด้านราคามากยิ่งขึ้นและทำให้กำไรเบื้องต้นในแต่ละโครงการลดลง
อย่างไรก็ตามหน่วยงานราชการจะมีการคัดเลือกผู้รับเหมาโดยการประเมินผลงานในอดีตที่มีกับหน่วยงานนั้นๆ
ซึ่งบริษัทจะมีความได้เปรียบ
เนื่องจากเป็นผู้นำทางด้านการติดตั้งระบบเทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงานและ
คุณภาพของผลงานเป็นที่ยอมรับอย่างกว้างขวาง
ทำให้บริษัทสามารถแข่งขันโดยจัดอยู่ในอันดับต้นของผู้ให้บริการธุรกิจการติดตั้งระบบเทคโนโลยีสารสนเทศและการสื่อสาร

  ในปี 2549 บริษัทได้ปรับปรุงระบบการทำงานภายในองค์กรต่อเนื่องจากปี 2548
  เพื่อเพิ่มประสิทธิภาพและประสิทธิผลขององค์กรในด้านการขาย (Sales)
  ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์ (Engineering &
  Software Development) รวมทั้งทีมงานการติดตั้งและการบริการหลังการขาย
  (Implementation & Services) โดนเน้นการพัฒนาองค์ความรู้ของบุคลากร ที่เรียกว่า
  “Target Knowledge Certification”
  เพื่อให้ทันต่อการเปลี่ยนแปลงของธุรกิจในปัจจุบันและในอนาคต
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการ แข่งขันในระยะยาว
  โครงการที่บริษัทประสบความสำเร็จในการชนะการประมูล ในปี 2549 นี้
  ได้แก่โครงการติดตั้งระบบเทคโนโลยีสารสนเทศของกระทรวงยุติธรรม
  โครงการซื้อขายอุปกรณ์ประชุมวีดีทัศน์ทางไกลและโครงการซื้อขายพร้อมติดตั้งอุปกรณ์ปรับปรุง
  เครือข่ายสื่อสารระบบ ATM ของกระทรวงสาธารณสุข
  และโครงการซื้อขายและติดตั้งอุปกรณ์ระบบเชื่อมโยงเครือข่ายโครงการพัฒนาระบบการควบคุมบังคับบัญชาระหว่าง
  สสส. กอ. รมน. และ ศสส. สป. มท. โครงการเหล่านี้จะสร้างรายได้ให้แก่บริษัท ในปี
  พ.ศ. 2550 และจะเป็นฐานรายได้จากการบำรุงรักษาระบบต่อไปในอนาคต

ค) การจัดหาผลิตภัณฑ์หรือบริการ

บริษัทเป็นผู้จัดหาผลิตภัณฑ์ในด้านระบบโทรคมนาคม คอมพิวเตอร์ และระบบเครือข่ายจากผู้ผลิต
และตัวแทนจำหน่ายจากทั้งภายในและภายนอกประเทศ
เพื่อนำมาใช้ในโครงการแต่ละโครงการเพื่อให้บรรลุซึ่งวัตถุประสงค์ของลูกค้าเป็นสำคัญ
ซึ่งแต่ละโครงการจะมีข้อกำหนดเฉพาะไว้ก่อน ดังนั้นก่อนที่จะทำการเข้าประมูล
หรือทำสัญญากับลูกค้าบริษัทจะทำการจัดหา และทำข้อตกลงกับ Supplier หรือ Partner
ที่เหมาะสมและสอดคล้องกับความต้องการของลูกค้า
ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
เนื่องจากสามารถจัดซื้อจากผู้ผลิตอุปกรณ์หลายรายทั้งในแถบยุโรปและอเมริกาโดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า
เนื่องจากโครงการต่างๆ
ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่างกันไป
ดังนั้นบริษัทจะสั่งซื้อผลิตภัณฑ์และบริการต่อเมื่อเริ่มดำเนินโครงการเท่านั้น

ในส่วนของการให้บริการติดตั้งและให้บริการหลังการขายส่วนใหญ่บริษัทจะเป็นผู้ดำเนินการติดตั้งเองโดยใช้
ทีมงานภายในของบริษัทซึ่งผ่านการฝึกอบรมและมีประสบการณ์ตลอดจนมีความชำนาญเกี่ยวกับการติดตั้งระบบ
โทรคมนาคมและสารสนเทศเป็นอย่างดี

โดยมีมาตรฐานการในการให้บริการลูกค้าสอดคล้องกับระบบคุณภาพตามมาตรฐาน ISO 9001:2000

  การป้องกันความเสี่ยงของราคาผลิตภัณฑ์จากอัตราการแลกเปลี่ยน

โดยปกติก่อนดำเนินโครงการบริษัทต้องประมาณการต้นทุนโครงการล่วงหน้า เป็นระยะเวลาประมาณ
1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการแลกเปลี่ยนเงินตราต่างประเทศแบบลอยตัว
จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่เหมาะสม

ง) โครงการที่ยังไม่ได้ส่งมอบ

ณ วันที่ 29 ธันวาคม 2549 บริษัทมีโครงการที่ยังไม่ได้ส่งมอบ ดังนี้

+----+------------------+-------------------+------+------+------+----+
| ล  | รายชื่อลูกค้า        | ชื่อโครงการ         | สัญญา |      | มูลค่า | คว |
| ำด |                  |                   |      |      |      | าม |
| ับที่ |                  |                   |      |      | โคร  |    |
|    |                  |                   |      |      | งการ | ค  |
|    |                  |                   |      |      |      | ืบห |
|    |                  |                   |      |      | (ล้าน | น้า |
|    |                  |                   |      |      | บาท) |    |
|    |                  |                   |      |      |      | (  |
|    |                  |                   |      |      |      | %) |
+----+------------------+-------------------+------+------+------+----+
|    |                  |                   | วันที่  | วันที่  |      |    |
|    |                  |                   |      |      |      |    |
|    |                  |                   | เริ่ม  | สิ้นสุด |      |    |
+----+------------------+-------------------+------+------+------+----+
| 1  | บริษัท             | โครงก             | 6/1  | 20/0 | 1,69 | 94 |
|    | ท่าอากาศยาน       | ารระบบสารสนเทศสำห | 1/46 | 9/51 | 9.83 | .5 |
|    | สากลกรุงเทพแห่งใหม่ | รับการบริหารและระบบ |      |      |      |    |
|    | จำกัด             | Common User       |      |      |      |    |
|    |                  | Terminal          |      |      |      |    |
|    |                  | Equipment (CUTE)  |      |      |      |    |
|    |                  | ส                 |      |      |      |    |
|    |                  | ำหรับสนามบินสุวรรณภูมิ |      |      |      |    |
|    |                  | รวมทั้งงานด้าน       |      |      |      |    |
|    |                  | Operation         |      |      |      |    |
|    |                  | &Maintenance      |      |      |      |    |
+----+------------------+-------------------+------+------+------+----+
| 2  | สำนักเลขาธิการ     | โครงการซื้อขา       | 20/0 | 19/0 | 1.82 | 90 |
|    | กองอำนวยการร     | ยและติดตั้งอุปกรณ์ระบบ | 9/49 | 3/50 |      |    |
|    | ักษาความมั่นคงภายใน | เชื่อมโยงเครือข่ายโคร |      |      |      |    |
|    | (สสส. กอ. รมน.)  | งการพัฒนาระบบการคว |      |      |      |    |
|    |                  | บคุมบังคับบัญชาระหว่าง |      |      |      |    |
|    |                  | สสส. กอ. รมน. และ |      |      |      |    |
|    |                  | ศสส. สป. มท.      |      |      |      |    |
+----+------------------+-------------------+------+------+------+----+
| 3  | กระทรวงยุติธรรม    | โครงการติดตั้งระบ    | 28/0 | 25/0 | 11   | 54 |
|    |                  | บเทคโนโลยีสารสนเทศ | 9/49 | 5/50 | 0.56 |    |
|    |                  | กระทรวงยุติธรรม     |      |      |      |    |
+----+------------------+-------------------+------+------+------+----+
| 4  | สำนักงานคณะกรรม   | โครงการพัฒนาระบบ   | 01/1 | 31/0 | 7.66 | 25 |
|    | การส่งเสริมการลงทุน | CMR, ระบบTracking | 0/49 | 9/50 |      |    |
|    | (BOI)            | และ ระบบ Match    |      |      |      |    |
|    |                  | Making            |      |      |      |    |
|    |                  | ของสำนักงานคณะกรร  |      |      |      |    |
|    |                  | มการส่งเสริมการลงทุน |      |      |      |    |
+----+------------------+-------------------+------+------+------+----+
| 5  | กองทัพอากาศ       | ง                 | 01/1 | 31/0 | 3.70 | 25 |
|    |                  | านด้านบริการซ่อมบำรุง | 0/49 | 9/50 |      |    |
|    |                  | ระบบสารสนเท       |      |      |      |    |
|    |                  | ศด้านการส่งกำลังบำรุง |      |      |      |    |
|    |                  | ของกองทัพอากาศ     |      |      |      |    |
+----+------------------+-------------------+------+------+------+----+

  มูลค่างานโครงการเป็นตัวเลขที่ยังไม่รวม VAT

  หมายเหตุ :

1)  การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
    %)

นโยบายการวางเงินประกันโครงการ การจัดสรรงบประมาณสำหรับการประมูล
และการหาแหล่งเงินทุน

การวางเงินประกันโครงการ

การวางเงินประกันโครงการจะเป็นไปตามข้อกำหนดของลูกค้าโดยส่วนใหญ่จะวางเงินประกันโครงการประมาณ
ร้อยละ 5 ของมูลค่าโครงการทั้งหมด

การจัดสรรงบประมาณสำหรับการประมูล

การจัดสรรงบประมาณสำหรับการประมูล จะประมาณการโดยอิงกับงบประมาณของลูกค้าในโครงการ
โดยจะประมาณการต้นทุนของโครงการนั้นๆ ซึ่งประกอบด้วยต้นทุนต่าง ๆ ดังนี้คือ
ต้นทุนของตัวผลิตภัณฑ์ ทั้งตัวอุปกรณ์และซอฟต์แวร์ ค่าดำเนินการการติดตั้ง
ค่าดำเนินการการรับประกันหลังการขาย และรวมถึงค่าดำเนินการทางการตลาดและการขายต่างๆ
ในโครงการนั้นๆ

การหาแหล่งเงินทุน

ในปัจจุบันบริษัทมีวงเงินสินเชื่อประเภทต่าง ๆ กับธนาคารอยู่แล้ว
ซึ่งใช้เป็นเงินทุนหมุนเวียนในการดำเนินกิจการและสามารถรองรับการดำเนินโครงการที่มีมูลค่าไม่สูงมากนัก
เช่น ไม่เกิน 50.0 ล้านบาท ในกรณีที่เป็นโครงการขนาดใหญ่
บริษัทจะขอวงเงินสินเชื่อกับธนาคาร/สถาบันการเงินเป็นรายโครงการ (Project Finance)
โดยมีเงื่อนไขการชำระคืนเงินกู้ ต่อเมื่อบริษัทได้รับเงินจากโครงการนั้นๆ แล้ว

3.3 สายธุรกิจนวัตกรรมและเทคโนโลยีประยุกต์ (Business Application Solutions &
Services)

ให้บริการซอฟต์แวร์ประยุกต์ พาณิชย์อิเล็กทรอนิกส์
รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร เช่น

Electronic Data Interchange (EDI) Gateway, NET EDI, WEB Hosting
Services, ระบบ Software Electronic Workflow, Supply Chain Management
(SCM) โดยกลุ่มลูกค้าส่วนใหญ่จะเป็นลักษณะ Business to Business และ Business to
Government ซึ่งได้แก่ องค์กรรัฐบาล กลุ่มธุรกิจธนาคาร โรงงานอุตสาหกรรม กลุ่มผู้ค้าปลีก
เป็นต้น รวมถึงให้บริการเสริมต่างๆ ในการทำธุรกิจ อาทิเช่น
การแลกเปลี่ยนข้อมูลทางอิเล็กทรอนิคส์ระหว่างบริษัทคู่ค้า (Electronic Data Interchange
หรือ EDI) ดำเนินการโดยบริษัท ไทยเทรดเน็ท จำกัด

ระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at Point of
Sale หรือ EFT/POS) และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต
(Secured E-Payment Gateway) โดยระบบจะทำการ โอนเงินผ่านระบบอิเล็กทรอนิกส์ ณ
จุดที่ทำการซื้อขายเชื่อมโยงไปยังระบบฝากเงินของธนาคาร
ทำให้ร้านค้าที่มีอุปกรณ์ปลายทางติดตั้งอยู่
สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
Card หรือ Smart Card ได้ นอกจากนี้ยังเป็น Solutions Provider ในด้านของ Smart
Card Application ให้แก่ธนาคารพาณิชย์ในประเทศไทย และองค์กรผู้ออกบัตร เช่น
การพัฒนาและติดตั้งระบบ e-Refill สำหรับโทรศัพท์เคลื่อนที่แบบ Prepaid ให้กับบริษัท
แอดวานซ์ อินโฟเซอร์วิส จำกัด (มหาชน) ดำเนินการโดยบริษัท พอสเน็ท จำกัด

บริการ E-learning แบบครบวงจร หรือ Cyber University ให้กับมหาวิทยาลัย
เพื่อให้เกิดการขยายบริการการศึกษาออกไปอย่างกว้างขวางมากขึ้น
โดยสามารถเรียนผ่านเครือข่ายอินเตอร์เน็ต ไม่มีจำกัดด้านสถานที่และกำหนด เวลาเรียน
ซึ่งได้เปิดให้บริการ AUplus Cyber University ร่วมกับมหาวิทยาลัยอัสสัมชัญ
โครงการปริญญาโท MSC Management และ RSUplus Cyber University
ร่วมกับมหาวิทยาลัยรังสิต โครงการปริญญาตรีนิติศาสตร์ สามารถเรียน ทั้งหลักสูตรผ่านบทเรียน
E-learning ตลอดจนประยุกต์บริการ E-learning ให้บริการกับหน่วยงานลูกค้า
ใช้กับงานพัฒนาทรัพยากรบุคคลแบบออนไลน์ ซึ่งบริษัทที่ให้บริการในสายธุรกิจนี้ได้แก่

3.3.1 บริษัท สามารถเทลคอม จำกัด (มหาชน)

บริษัท ให้บริการ E-learning ครบวงจร เปิดบริการระบบการเรียนการสอนอิเลคทรอนิกส์
ระยะไกล ผ่านระบบ อินเทอร์เน็ต กับสถาบันการศึกษา ที่ต้องการขยายเครือข่ายบริการการศึกษา
เพื่อช่วยพัฒนาสร้างระบบการศึกษา รูปแบบใหม่ที่สามารถเรียนได้โดยไม่จำกัดเวลาและสถานที่
สามารถเรียนได้เสมือนอยู่ในห้องเรียน (Virtual University)
มีรูปแบบการบริหารจัดการการศึกษา ที่ได้ตรงตามมาตรฐานการเรียนแบบ E-learning

ก) ลักษณะผลิตภัณฑ์หรือบริการ

บริการระบบ “U Plus” ระบบเทคโนโลยีสารสนเทศแบบครบวงจร (Total Solution)
สำหรับการบริหารจัดการกิจกรรมเพื่อการศึกษาและงานบริการสำหรับมหาวิทยาลัยและสถาบันระดับอุดมศึกษา
อาทิ ระบบบริหารจัดการเรียนการสอนแบบอิเลคทรอนิกส์ กิจกรรมการศึกษาต่างๆ
การสืบค้นเนื้อหาข้อมูล
การติดต่อสื่อสารแลกเปลี่ยนข้อมูลและทำกิจกรรมสำหรับนักศึกษาผ่านระบบเครือข่ายและอุปกรณ์อิเล็คทรอนิกส์
โดยระบบจะประกอบด้วย 2 ส่วนหลัก คือ U Plus Solutions Educational Service
Provider เป็นระบบที่ติดตั้งไว้ที่ Data
Centerโดยทางสถาบันและนักศึกษาสามารถเข้าใช้โดยการเชื่อมต่อกับ Data Center และ U
Plus Solutions Infrastructure เป็นระบบและอุปกรณ์ที่ติดตั้งไว้ ณ สถาบันการศึกษา
สำหรับ U Plus Educational Service Provider ได้แก่ ระบบบริหารจัดการการเรียนรู้
(Learning Management System) อันประกอบไปด้วย
ระบบการเรียนการสอนและฝึกอบรมผ่านระบบคอมพิวเตอร์ (Computer Based Training),
ระบบการเรียนการสอนผ่านอินเทอร์เน็ตและเว็บไซต์ (Web-based Training),
ระบบการเรียนการสอนทางไกล (Distance Broadcast Training)
ระบบศูนย์ประสานงานกับสถาบันการศึกษา (U-Office) จะประกอบด้วยระบบทะเบียนนักศึกษา,
ระบบรายงานผลการศึกษา ระบบสืบค้น ข้อมูลประกอบการเรียนการสอน (Search Contents)
ระบบสร้างกลุ่มสังคม (My Community) ระบบศูนย์กลางการค้า (Market Place)
ระบบผสมผสานความร่วมมือ (Collaboration Tools) ระบบเข้าใช้บริการทั่วประเทศ
(Nationwide Access) และสามารถให้บริการด้านการศึกษาอย่างครบถ้วนด้วยการลงทุนที่ต่ำ
ในแง่ของนักเรียน นักศึกษา จะได้รับโอกาสและมีศักยภาพทางการศึกษาเพิ่มมากขึ้น
สามารถเข้ามาทำการเรียนการสอนและค้นคว้าข้อมูลได้ทุกที่ทุกเวลา ซึ่งสามารถติดต่อ
สื่อสารเพื่อศึกษาและแลกเปลี่ยนข้อมูลกับอาจารย์ เพื่อนนักศึกษา
รวมถึงสถาบันการศึกษาได้สะดวกรวดเร็วมากยิ่งขึ้น

ข) ตลาดและภาวะการแข่งขัน

ธุรกิจผู้ให้บริการ E Learning แบบครบวงจร เป็นนวัตกรรมและเทคโนโลยีประยุกต์ ใหม่ บริษัท
สามารถเทลคอม จำกัด (มหาชน) เป็นผู้นำรายแรกที่ร่วมเปิด ให้บริการ E-learning ครบวงจร
ผ่านอินเทอร์เน็ต โดยเป็นแบบเต็มหลักสูตร รูปแบบ Cyber University
เกิดประโยชน์ต่อกลุ่มสถาบันการศึกษา
เป็นการประสานกันระหว่างการจัดการการศึกษาและการจัดการเทคโนโลยี
เพื่อส่งความรู้ไปยังผู้เรียนผ่านเครือข่ายอินเทอร์เน็ตความเร็วสูง เช่น ADSL
ที่สามารถให้บริการไม่จำกัดสถานที่และเวลา สามารถศึกษาได้ตลอด 24 ชั่วโมง
ทั้งนี้ในแง่ของสถาบันการศึกษา สามารถสร้างภาพลักษณ์สู่การเป็นมหาวิทยาลัยอิเลคทรอนิกส์
ลดปัญหาด้านการขาดแคลนบุคลากรและประหยัดงบประมาณสามารถบริหารจัดการและลดขั้นตอนในการให้บริการด้านต่างๆ
กับนักศึกษาสะดวกและรวดเร็วมากยิ่งขึ้น
อีกทั้งยังสามารถเพิ่มประสิทธิภาพในการกระจายข้อมูลข่าวสารของสถาบันการศึกษาได้รวดเร็วและทั่วถึงมากยิ่งขึ้น

สถาบันการศึกษา มหาวิทยาลัย ต่างๆมีแผนงานจัดทำ E Learning
แต่ประสบปัญหาการหาผู้ชำนาญความรู้ และวิธีการจัดสร้างแบบครบวงจร
ตลอดจนการลงทุนมีความเสี่ยงในการผลิตรายวิชาที่ ใช้เวลา และต้องมีการร่วมมือ เป็นอย่างดี
ตลาดมีความต้องการสูงแต่ยังขาดบุคคลกรที่มีความรู้และเข้าใจในขบวนการจัดการผลิตและเรียนแบบ
E Learning การแข่งขันที่เกิดขึ้นเป็นการแข่งขันกับการที่ สถาบันการศึกษา มหาวิทยาลัย
จะดำเนินการเองโดยซื้อ ซอฟแวร์บริหารจัดการ องค์ความรู้ LMS-Learning Management
System เป็นเครื่องมือในการพัฒนา และ
คู่แข่งขันอีกกลุ่มมาจากผู้พัฒนาบทเรียนอิเลคทรอนิครายเล็ก ที่ให้บริการแบบรายวิชา
ตลาดอยู่ในช่วงเริ่มต้นที่จะเติบโตอีกมาก

บริษัทมีกลยุทธ์หลักที่จะ

-   ให้บริการแบบบูรณการครบวงจรตลอดห่วงโซ่ธุรกิจ ให้กับ กลุ่มสถาบันการศึกษาเอกชน
    เพื่อบริการแก่นักศึกษาปลายทางเป็นแบบ B2B2C (Business to Business to
    Customer) และนำ องค์ความรู้ที่ได้มาร่วมกับสถาบันการศึกษาให้บริการแก่
    องค์กรธุรกิจเพื่อใช้ในงานพัฒนาทรัพยากรบุคคลแบบออนไลน์

-   ให้บริการรูปแบบใหม่ที่ประยุกต์เทคโนโลยีสื่อสารและสารสนเทศ เช่น Mobile Learning
    เพิ่มเติมการใช้งานให้สะดวกเพิ่มขึ้น
    เกิดบริการใหม่ที่ช่วยให้ลูกค้าของบริษัทมีโอกาสเพิ่มรายได้ ลดต้นทุน
    และสามารถใช้บริการคนเพิ่มประสิทธิภาพธุรกิจ

ค) การจัดหาผลิตภัณฑ์หรือบริการ

ความสามารถในการให้บริการลูกค้าของบริษัท โดยจะเป็นการประสานงานกับสถาบันการศึกษา และ
พันธมิตรทางธุรกิจ มาพัฒนาเป็นบริการร่วมกับสถาบันการศึกษาเป็นโครงการ แต่ละโครงการ
ทำให้การจัดหาผลิตภัณฑ์ทำได้โดยง่ายไม่จำเป็นต้องมีการลงทุนสูง เพื่อรอการใช้บริการ และ
สามารถมีการเพิ่มขยายความสามารถในการให้บริการได้อย่างรวดเร็วแตกต่างจากผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
ที่จำเป็นต้องมีการลงทุนที่สูงและใช้เวลาเตรียมการนาน
ปัจจุบันบริษัทมีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Samart Telcom - iPSTAR

  ระบบสื่อสารแบบมีสาย - TOT, TRUE, TT&T, UIH, Violin, ADC

  ระบบสื่อสารแบบไร้สาย - CAT

  ระบบสื่อสารอินเทอร์เนต - Samart Infonet

  คอมพิวเตอร์และอุปกรณ์เครือข่าย - Sun, HP, IBM , Acer, CISCO

ซอฟต์แวร์ - Macromedia, LMS

  Multimedia Development Tool

  One to One Contact Center

ข้อมูลธุรกิจ - สถาบันการศึกษา เช่น มหาวิทยาลัยรังสิต

  มหาวิทยาลัยอัสสัมชัญ

  มหาวิทยาลัยหอการค้า

  3.3.2 บริษัท ไทยเทรดเน็ท จำกัด

เป็นธุรกิจให้บริการแลกเปลี่ยนข้อมูลเอกสารทางธุรกิจในรูปแบบอิเล็กทรอนิกส์ หรือ EDI
(Electronic Data Interchange) เพื่อช่วยเพิ่มความถูกต้องและ
รวดเร็วในการประมวลผลธุรกรรมต่างๆ ด้วยคอมพิวเตอร์ระหว่างองค์กรธุรกิจ
(Business-to-Business) หรือระหว่างองค์กรธุรกิจกับหน่วยงานของรัฐ
(Business-to-Government) เนื่องจากการใช้เอกสาร EDI ตามมาตรฐานสากล
(UN/EDIFACT)
จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ก) ลักษณะผลิตภัณฑ์หรือบริการ

ลักษณะบริการหลักของบริษัท แบ่งได้เป็น 3 ประเภท ดังนี้

1. บริการ EDI/XML คือ บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์
(Electronic Mailbox) พร้อมการติดตั้งโปรแกรมแปลงข้อมูลเอกสารให้เป็นมาตรฐาน EDI
(EDI Translator)
ซึ่งใช้เชื่อมต่อกับระบบงานคอมพิวเตอร์ของผู้ใช้บริการโดยตรงและทำงานแบบอัตโนมัติ
นอกจากนี้บริษัทฯ ได้ขยายขอบเขตบริการให้สามารถรองรับมาตรฐาน XML
ซึ่งเป็นมาตรฐานข้อมูลใหม่ที่ใช้กัน แพร่หลายในเครือข่ายอินเทอร์เน็ต และระบบซอฟต์แวร์สมัยใหม่
บริการนี้จึงเหมาะสำหรับองค์กรขนาดใหญ่ที่มีความพร้อมด้านระบบงานคอมพิวเตอร์ภายใน
และมีปริมาณธุรกรรมกับคู่ค้าจำนวนมาก

2. บริการ Web EDI เป็นบริการสำหรับองค์กรธุรกิจขนาดกลางและเล็ก (SME)
ที่ยังไม่มีความพร้อมด้านระบบงานคอมพิวเตอร์ภายใน แต่จำเป็นต้องติดต่อกับคู่ค้าด้วย EDI
ผู้ใช้บริการจะรับและส่งเอกสาร EDI ผ่านทางเว็บไซต์
โดยผู้ใช้บริการไม่จำเป็นต้องติดตั้งซอฟต์แวร์ EDI
เพียงแต่เข้ามาใช้บริการผ่านทางเว็บไซต์ก็สามารถติดต่อกับคู่ค้ารายใหญ่ที่ใช้ EDI ได้ทันที
โดยมีการป้อนข้อมูลบางส่วนจากผู้ใช้ ในลักษณะแบบฟอร์ม (Web Form)
และไม่ได้เชื่อมโยงข้อมูลกับระบบงานภายในโดยตรง จึงเป็นการทำงานแบบกึ่งอัตโนมัติ

3. ธุรกิจ Software Solution บริษัท ได้เป็นตัวแทนจำหน่ายซอฟต์แวร์ระบบ E-Workflow
ซึ่งเป็นโปรแกรมระบบงานเอกสารอิเล็กทรอนิกส์ภายในองค์กรด้วยเทคโนโลยี Web Application
เพื่อปรับปรุงกระบวนการภายใน (Business Process) ให้สะดวก รวดเร็ว
และสามารถติดตามได้ทุกขั้นตอน นอกจากนี้ยังมีระบบสื่อสารภายใน องค์กร เช่น Web Mail, Web
board, Knowledgebase ฯลฯ ช่วยให้การประชาสัมพันธ์ภายใน และการจัดการความรู้ในองค์กร
ทำได้อย่างมีประสิทธิภาพ

ข) ตลาดและภาวะการแข่งขัน

กลุ่มลูกค้าเป้าหมาย

  ลักษณะตลาดบริการ EDI สามารถแบ่งได้เป็น 2 กลุ่ม คือ

1. B2G (Business-to-Government) ได้แก่
กลุ่มธุรกิจที่ต้องติดต่อ(ธุรกรรม)แลกเปลี่ยนเอกสารทางอิเล็กทรอนิกส์กับหน่วยงานราชการ หรือ
รัฐวิสาหกิจ เช่น กรมศุลกากร การท่าเรือแห่งประเทศไทย กรมการค้าต่างประเทศ เป็นต้น
ลูกค้าเป้าหมายในกลุ่มนี้ ได้แก่ กลุ่มตัวแทนออกของ (Customs Broker)
ผู้นำเข้า-ส่งออกรายใหญ่ บริษัทตัวแทนเรือ บริษัทเจ้าของเรือ ฯลฯ

2. B2B (Business-to-Business) ได้แก่
กลุ่มธุรกิจที่มีความต้องการธุรกรรมอิเล็กทรอนิกส์กับคู่ค้าที่เป็นองค์กรธุรกิจด้วยกัน เช่น
กลุ่มธุรกิจค้าปลีก ติดต่อกับ กลุ่มผู้ผลิต-จำหน่ายสินค้าอุปโภคบริโภค (Consumer Product)
กลุ่มธุรกิจประกอบรถยนต์ ติดต่อกับ ผู้ผลิตชิ้นส่วน เป็นต้น

การจัดจำหน่ายและช่องทางการจัดจำหน่าย

โดยทั่วไปเป็นลักษณะการขายตรงสู่ลูกค้าเป้าหมาย แต่ในตลาดกลุ่ม B2G บริษัท
มีการร่วมทำตลาดกับพันธมิตรที่เป็นบริษัทซอฟต์แวร์บางราย
เนื่องจากลูกค้าจะต้องเลือกใช้ทั้งซอฟต์แวร์ และผู้ให้บริการ EDI เมื่อเริ่มต้นธุรกรรม EDI
กับหน่วยงานรัฐ

สภาพการแข่งขันในอุตสาหกรรม

สภาพการแข่งขันในอุตสาหกรรม EDI อาจแบ่งได้ตามลักษณะตลาดเป้าหมาย คือ

1. ตลาด B2B โครงสร้างตลาดจะมีลักษณะเปิด คือ ผู้ใช้บริการ เลือกใช้บริการจากผู้ให้บริการ
EDI รายใดก็ได้ เนื่องจากทุกรายจะมีการเชื่อมต่อเข้าหากัน (Interconnection)
เพื่อให้คู่ค้าสามารถทำธุรกรรม EDI ผ่านข้ามเครือข่ายกันได้ ผู้ให้บริการ EDI ในกลุ่มนี้
ประกอบด้วย

1. บริษัท ไทยเทรดเน็ท จำกัด

2. บริษัท เจเนอรัล อิเลกทรอนิค คอมเมอร์ซ เซอร์วิสเซส จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท แอดวานซ์ อินทิเกรชั่น จำกัด

  2. ตลาด B2G โครงสร้างตลาดจะประกอบด้วย

  1) หน่วยงานรัฐที่ให้บริการผ่าน EDI

  2) ผู้ให้บริการ EDI ภาครัฐ (Gateway) ประกอบด้วย 3 ราย คือบริษัท เทรดสยาม จำกัด
  บริษัท กสท .

  โทรคมนาคม จำกัด (มหาชน) และ บริษัท เน็ตเบย์ จำกัด มีหน้าที่เชื่อมต่อกับหน่วยงานรัฐ (G)

  3) ผู้ให้บริการ EDI หรือ เรียกกันว่า VAN (Value Added Network)
  ทำหน้าที่เชื่อมต่อและให้บริการกับ

  ผู้ใช้บริการ หรือผู้ประกอบการ (B) โดยจะต้องเชื่อมต่อผ่านผู้ให้บริการ Gateway
  รายใดรายหนึ่งและ

  จ่ายค่าบริการตามปริมาณข้อมูลที่ส่งผ่าน

ผู้ให้บริการ EDI หรือ VAN รายหลักในประเทศ ประกอบด้วย

1. บริษัท ไทยเทรดเน็ท จำกัด

2. บริษัท เอ็กซิมเน็ท จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท ซอฟต์แวร์ลิงค์ จำกัด

5. บริษัท โซลูชั่น คอร์ปอเรชั่น จำกัด

6. บริษัท เอ็น วาย เค ทรานสปอร์ต จำกัด

  สถานภาพและศักยภาพในการแข่งขัน

สถานภาพในการแข่งขันของบริษัทแบ่งตามตลาดทั้ง 2 กลุ่ม ได้ดังนี้

1. ตลาด B2B บริษัทมีสถานะเป็นผู้นำตลาด เนื่องจากกลุ่มลูกค้ารายใหญ่ในธุรกิจค้าปลีก
และผู้จำหน่าย (Supplier) ส่วนใหญ่จะใช้บริการ EDI ของบริษัท
ปริมาณธุรกรรมส่วนใหญ่ในกลุ่มธุรกิจนี้กว่าร้อยละ 50 เกิดขึ้นในเครือข่าย EDI ของบริษัท

2. B2G บริษัทเป็นผู้ให้บริการรายใหญ่เป็นอันดับที่ 3 ในตลาด เนื่องจากบริษัท กสท. โทรคมนาคม
มีสถานะเป็นทั้ง Gateway และผู้ให้บริการ EDI
แก่ผู้ใช้โดยตรงด้วยจึงมีความได้เปรียบกว่าผู้ให้บริการ EDI ทุกรายในตลาด
นอกจากนี้ยังมีผู้ให้บริการที่เกิดจากกลุ่มสมาคมของผู้ประกอบการ
เกิดขึ้นจึงมีส่วนแบ่งตลาดที่กระจายไปตามผู้ให้บริการต่างๆ

ในปี 2549 กรมศุลกากรได้พัฒนาระบบใหม่ที่เรียกว่า Paperless Customs
โดยเปลี่ยนมาตรฐานข้อมูลจาก UN/EDIFACT เป็นมาตรฐาน ebXML
จึงมีการเปลี่ยนแปลงค่อนข้างมากในอุตสาหกรรมนี้
โดยเฉพาะเริ่มมีคู่แข่งใหม่เกิดขึ้นจากบริษัทผู้พัฒนาโปรแกรม เริ่มสนใจเข้ามาให้บริการมากขึ้น
ซึ่งคาดว่าส่วนแบ่งตลาดในอนาคตจะมีลักษณะกระจาย (Fragmented)
ตามจำนวนผู้ให้บริการที่เพิ่มขึ้น

ค) การจัดหาผลิตภัณฑ์หรือบริการ

บริษัทได้ลงทุนในระบบเพื่อให้บริการ โดยใช้ระบบซอฟต์แวร์หลักจาก 2 บริษัท คือ

1) Global Exchange Services Inc. ประเทศสหรัฐอเมริกา

2) Sterling Commerce Inc. ประเทศสหรัฐอเมริกา

ในการให้บริการ EDI กับลูกค้าแต่ละราย อาจจำเป็นต้องพัฒนาระบบเชื่อมต่อ
หรือโปรแกรมแปลงข้อมูลสำหรับ ลูกค้ารายนั้น
บริษัทจะใช้ทีมงานพัฒนาภายในทำหน้าที่พัฒนาในส่วนดังกล่าว

3.  บริษัท พอสเน็ท จำกัด

ดำเนินธุรกิจแบบครบวงจรในการให้บริการระบบการชำระเงินอิเล็กทรอนิคส์ ( Electronic
Fund Transfer at Point of Sales) รวมถึงการให้บริการให้คำปรึกษา และ
พัฒนาระบบอื่นๆที่จะมาเชื่อมต่อกับการชำระเงิน

ก) ลักษณะผลิตภัณฑ์หรือบริการ

การประกอบธุรกิจ สามารถแยกได้ตามลักษณะของผลิตภัณฑ์และการให้บริการได้เป็น 3 ประเภท
ดังนี้

1.  เครื่องอนุมัติวงเงินบัตรเครดิตอัตโนมัติ (EFTPOS : Electronic Fund Transfer at
    Point of Sales)

บริษัทได้ดำเนินการให้บริการจัดจำหน่ายเครื่อง EFTPOS กับธนาคาร สถาบันการเงิน
และบริษัทเอกชนต่างๆ ที่มีความต้องการใช้เครื่อง EFTPOS
เพื่อทำรายการขออนุมัติวงเงินบัตรเครดิต หรือประยุกต์ใช้งานในรูปแบบอื่นๆ โดย เครื่อง EFTPOS
ที่ทางบริษัททำการจัดจำหน่ายเป็นของยี่ห้อ GEMALTO ประเทศฝรั่งเศส
ซึ่งมีให้เลือกใช้งานกันหลายรุ่น หลายรูปแบบ อาทิเช่น รุ่น Magic 5100
เป็นเครื่องแบบตั้งโต๊ะส่งผ่านข้อมูลผ่านสายโทรศัพท์ รุ่น Magic X1000
เป็นเครื่องแบบไร้สายสามารถส่งข้อมูลผ่าน GSM/GPRS และรุ่นใหม่ล่าสุดเริ่มจำหน่ายในปี 2549,
Magic Cube ทำงานแบบ Dual Processors 32 Bits สามารถเชื่อมต่อผ่านเครือข่าย
TCP/IP และรองรับอุปกรณ์ต่อพ่วงผ่าน USB port เป็นต้น นอกจากการให้บริการจัดจำหน่าย
เครื่อง EFTPOS
แล้วบริษัทยังเป็นผู้ให้บริการติดตั้งและดูแลหลังการขายโดยมีพื้นที่ให้บริการครอบคลุมทั่วประเทศ
ในการให้บริการหลังการขายบริษัทมีศูนย์ Call Center
สำหรับการรับเรื่องปัญหาเครื่องเสียหรือในกรณีที่ปัญหาไม่รุนแรงมาก Help Desk ประจำ Call
Center
สามารถช่วยแก้ปัญหาเบื้องต้นได้ทางโทรศัพท์เพื่อทำให้ลูกค้าสามารถกลับมาใช้งานได้ตามปกติภายในเวลาที่เร็วที่สุด
ศูนย์ Call Center ของบริษัทให้บริการตลอด 24 ชั่วโมง 7 วัน

  ยอดการจัดจำหน่ายเครื่อง EFTPOS ของบริษัท

  ------------------- -------- --------- -------- -------- -------- --------
  บริการ               ปี 2547             ปี 2548            ปี 2549   

                      เครื่อง    ร้อยละ     เครื่อง    ร้อยละ    เครื่อง    ร้อยละ

  ยอดการจำหน่ายเครื่อง   5,500    83%       8,800    60%      20,000   127%
  EFTPOS                                                            
  ------------------- -------- --------- -------- -------- -------- --------

  หมายเหตุ: ร้อยละคืออัตราการเปลี่ยนแปลงเมื่อเทียบกับปีที่ผ่านมา

2.  การให้บริการเช่าเครื่อง EFTPOS ระบบเครือข่าย EFTPOS

นอกจากการขายเครื่องให้กับลูกค้าในกลุ่มต่างๆโดยตรงบริษัทยังให้บริการเช่าเครื่อง EFTPOS
พร้อมกับให้บริการเครือข่ายในการเชื่อมโยงเข้ากับระบบของธนาคาร
ปัจจุบันระบบเครือข่ายของบริษัทมีการเชื่อมโยงกับธนาคารที่ให้บริการระบบอนุมัติวงเงินบัตรเครดิตทุกธนาคารในประเทศ
ด้วยรูปแบบการให้บริการเครือข่ายของบริษัทที่มีความหลากหลาย อาทิเช่น
การให้บริการเหมาจ่ายรายเดือนไม่จำกัดจำนวนการทำรายการ ผ่านระบบไร้สาย GPRS และระบบ
Wire-line POSNET Link นอกจากนี้บริษัทยังสามารถให้บริการผ่าน Internet, ADSL,
leased line, GSM และ CDMA ทำให้ตอบสนองความต้องการของลูกค้าได้อย่างสูงสุด
ทั้งในด้านการประหยัดค่าใช้จ่ายค่าโทรศัพท์และการบริหารจัดการ
ในการให้บริการส่วนนี้บริษัทได้พัฒนาอุปกรณ์เครือข่าย Network Concentrator
เพื่อนำมาใช้ทดแทนการนำเข้าอุปกรณ์จากต่างประเทศเพื่อ
ลดต้นทุนค่าใช้จ่ายและบางส่วนสามารถขายให้แก่ธนาคารทั้งในและต่างประเทศ

3.  Payment and Software Solutions

รูปแบบการให้บริการสุดท้ายเป็นการสร้างมูลค่าเพิ่มให้กับเครื่อง EFTPOS ของบริษัทด้วยการทำให้
EFTPOS
สามารถให้บริการมากกว่าการขออนุมัติวงเงินอัตโนมัติการให้บริการดังกล่าวทำให้เพิ่มโอกาสทางการตลาดของบริษัท
และเพิ่มความคุ้มค่าของผู้ลงทุนซื้อเครื่อง บริษัทมีประสบการณ์ในการพัฒนา Application
บนเครื่อง EFTPOS หลากหลาย อาทิเช่น การพัฒนาระบบการผ่อนชำระเงินรายงวด,
ระบบขายบัตรเติมเงิน, ระบบกระเป๋าเงินอิเล็กทรอนิคส์, ระบบบัตร ของขวัญอิเล็กทรอนิคส์,
ระบบ Loyalty, ระบบ Dynamic Currency Conversion เป็นต้น
ด้วยทีมงานพัฒนาที่มีความเชี่ยวชาญของบริษัททำให้สามารถพัฒนา Application
เพื่อตอบสนองความต้องการของลูกค้าได้อย่างรวดเร็วและมีประสิทธิภาพ นอกจากการพัฒนา
Application บนเครื่อง EFTPOS แล้ว เพื่อให้บริการครบวงจร บริษัทฯยังให้บริการใน การทำ
Application บนบัตร Smart card ทั้งแบบ Contact และ Contact-less อีกด้วย

ข) ตลาดและภาวะการแข่งขัน

1.  การตลาดและช่องทางการจัดจำหน่าย

บริษัทดำเนินการจัดจำหน่ายเครื่อง EFTPOS โดยตรงแก่ลูกค้า
ซึ่งบริษัทจำเป็นจะต้องมีการนำเสนอและสาธิต
การทำงานและการเชื่อมต่อเข้ากับระบบของลูกค้าที่มีการใช้งานอยู่เดิม

  2. กลุ่มลูกค้าเป้าหมาย

กลุ่มลูกค้าเป้าหมายหลักของบริษัทคือ
กลุ่มธนาคารพาณิชย์ผู้ให้บริการอนุมัติวงเงินบัตรเครดิตอัตโนมัติโดย
ลูกค้ากลุ่มนี้มีความต้องการแบ่งออกเป็น 2 ส่วนคือ

-   ความต้องการเครื่อง EFTPOS
    เพื่อใช้ในการขยายฐานร้านค้าของธนาคารในการรับบัตรเครดิต

-   ความต้องการเครื่อง EFTPOS
    เพื่อใช้ในการปรับเปลี่ยนเครื่องเก่าที่ไม่สามารถรองรับการทำรายการบัตรเครดิตที่เป็นแบบ
    EMV Chip card ได้

ในส่วนของกลุ่มเป้าหมายรองคือกลุ่มผู้ให้บริการด้านการเงินที่ไม่ใช่ธนาคาร
ซึ่งมีความต้องการเครื่อง EFTPOS
เพื่อใช้ในการอนุมัติวงเงินสินเชื่อส่วนบุคคลหรือเพื่อใช้ในการให้บริการผ่อนชำระค่าสินค้า

  3. กลยุทธ์การแข่งขัน

เนื่องจากปัจจุบันได้มีผู้ให้บริการจำหน่ายเครื่อง EFTPOS
เพิ่มขึ้นในตลาดหลายรายทำให้มีการแข่งขันสูงขึ้นอย่างมากเมื่อเทียบกับ 5 ปีที่ผ่านมา
บริษัทจึงได้ทำการวิเคราะห์และวิจัยด้านตลาดและผลิตภัณฑ์
เพื่อนำผลที่ได้มาใช้ทำให้เกิดความแตกต่างของสินค้าและบริการยังผลให้เพิ่มความได้เปรียบและเพิ่มศักยภาพในการแข่งขัน

กลยุทธ์ในการแข่งขันของบริษัทคือการคำนึงถึงปัจจัยต่างๆ ดังนี้

-   คุณภาพของสินค้าและบริการหลังการขาย

-   ความหลากหลายของผลิตภัณฑ์

-   การคำนึงถึงความพึงพอใจของลูกค้าเป็นที่ตั้ง

-   การสร้างมูลค่าเพิ่มของสินค้าและบริการ

4. สภาวะการแข่งขันโดยรวมของธุรกิจ

สภาวะการแข่งขันโดยรวมของธุรกิจปัจจุบันได้มีการตื่นตัวอย่างมากสำหรับผู้ให้บริการจำหน่าย
เครื่อง EFTPOS เพื่อรองรับการเปลี่ยนแปลงบัตรเครดิตจากบัตรแถบแม่เหล็กมาเป็นบัตร smart
card ตามแนวนโยบายของ Euro Card Master Card และ VISA (EMV)
จนทำให้เกิดผู้ให้บริการรายใหม่ๆเกิดขึ้นหลายรายเพื่อหวังช่วงชิงส่วนแบ่งการตลาดที่คาดว่าจะมีการเจริญเติบโตที่สูงโดยเฉพาะในปี
2549 เพื่อทดแทนเครื่องที่ไม่รองรับ EMV

ผู้ให้บริการรายใหม่ๆเข้ามาประกอบธุรกิจโดยการนำกลยุทธ์ทางการตลาดในรูปแบบการตัดราคามาใช้เพื่อเป็นการดึงดูดใจลูกค้าให้หันมาใช้บริการจากตนโดยขาดการเตรียมความพร้อมในด้านการให้บริการหลังการขาย
ซึ่งส่วนมากผู้ให้บริการรายใหม่จะนำเข้าเครื่องราคาถูกมาจากประเทศจีน เกาหลีใต้ และ ไต้หวัน

จากผลประกอบการปี 2549 บริษัทคาดว่าจะมีส่วนแบ่งทางการตลาดมากกว่าร้อยละ 30
ของตลาดโดยรวม (45,000 เครื่อง, ยอดเครื่องสะสม) โดยในปี 2549 บริษัทฯ
สามารถขายเครื่องได้ มากกว่า 20,000 เครื่อง ซึ่งถือว่ามากที่สุดเมื่อเทียบกับคู่แข่งรายอื่นๆ
ด้วยการสร้างความแตกต่างในด้านสินค้าและบริการซึ่งถือเป็นจุดแข็งของบริษัทเมื่อเปรียบเทียบกับผู้ให้บริการรายอื่นๆ

ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับบริษัท ได้แก่ บริษัท ล็อกซ์บิท บริษัท
ไฮเปอร์คอม (ประเทศไทย) บริษัท โคแวค และ บริษัท เอฟบีที เป็นต้น

จำนวนเครื่อง ATM และ EFTPOS ในประเทศไทย

  []

ค) การจัดหาผลิตภัณฑ์หรือบริการ

1. เครื่อง EFTPOS

บริษัททำการสั่งซื้อเครื่อง EFTPOS จากบริษัทจีโมลโต (GEMALTO)
ประเทศฝรั่งเศสเพื่อเข้ามาทำตลาดในประเทศไทย
บริษัทจะเป็นผู้เลือกผลิตภัณฑ์ที่เหมาะสมกับตลาดและตามความต้องการของลูกค้าในกลุ่มต่างๆ
โดยพิจารณาเลือกจากรูปลักษณ์และคุณลักษณะของผลิตภัณฑ์ ราคา และ
ศักยภาพในการแข่งขันกับผู้ให้บริการรายอื่นๆ

+-----------------------+------------------------+---------------------+
| บริษัทผู้ผลิต              | บริษัทผู้แทนจำหน่ายใน       | ยี่ห้อผลิตภัณฑ์           |
|                       |                        |                     |
|                       | ประเทศไทย              |                     |
+-----------------------+------------------------+---------------------+
| บริษัท จีโมลโต (GEMALTO) | บริษัท พอสเน็ท จำกัด       | จีโมลโต (GEMALTO)    |
+-----------------------+------------------------+---------------------+

2. เครือข่าย และ อุปกรณ์ต่อพ่วง

บริษัทได้ร่วมมือกับผู้ให้บริการโทรศัพท์มือถือ AIS และ DTAC
ในการให้บริการอนุมัติวงเงินบัตรเครดิตผ่าน เครือข่าย ไร้สาย GPRS ในอัตราเหมาจ่ายรายเดือน
ผู้ให้บริการ Internet และ ผู้ให้บริการเครือข่ายเช่าในการเชื่อมต่อ EFTPOS
เข้ากับระบบของธนาคารผู้รับบัตรเครดิต
สำหรับอุปกรณ์ต่อพ่วงส่วนหนึ่งบริษัทได้ทำการศึกษาและค้นคว้าเพื่อพัฒนาและผลิตอุปกรณ์ขึ้นมาใช้เองทำให้ลดต้นทุนและเพิ่มขีดความสามารถในการแข่งขัน
ในส่วนการให้บริการผ่านเครือข่าย CDMA ทางบริษัทได้ทำการทดสอบระบบกับ Hutch และ CAT
เป็นที่เรียบร้อยและจะจัดทำ Package เพื่อนำเสนอแก่ลูกค้าต่อไป

  3.4 สายธุรกิจบริการ Outsourcing Services

ให้บริการดำเนินการแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กร
ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
(System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่าง ๆ
ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ ดังนั้น กลุ่มธุรกิจภาครัฐ
เอกชน ธุรกิจโทรคมนาคม การเงินการธนาคาร
จึงมีแนวโน้มการประยุกต์ใช้เทคโนโลยีสารสนเทศและการสื่อสาร มากขึ้น
ตลอดจนนำไปประยุกต์ปรับปรุงประสิทธิภาพขบวนการทำธุรกิจ
และต้องการให้ผู้ให้บริการนวัตกรรมประยุกต์ ICT เข้าช่วยดำเนินธุรกิจในรูปแบบ Business
Process Outsourcing เพื่อเสริมสร้างศักยภาพในการให้บริการที่รวดเร็วขึ้น
และมีต้นทุนลดลงกว่าการให้บริการแบบเดิม ผู้ใช้บริการมีความพึงพอใจสูงขึ้น โดยบริษัท
สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
ในการดำเนินการจะมีการจัดตั้งบริการเฉพาะลูกค้าขึ้น และเปิดกว้างที่จะ
ลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ อาทิเช่น
ธุรกิจด้านโทรคมนาคม การธนาคาร การขนส่ง

ในปี 2549 บริษัท สามารถเทลคอม จำกัด (มหาชน) ได้เข้าซื้อกิจการของบริษัท
โอเอซิสคอนซัลติ้ง จำกัด
ซึ่งเป็นบริษัทซอฟต์แวร์ชั้นนำของประเทศไทยในการให้บริการทางด้านระบบงานคอมพิวเตอร์ซอฟแวร์ครบวงจร
(ERP System) โดยมีความชำนาญมากกว่า 10 ปีในการ Implement ระบบ SAP
รวมถึงระบบงานทางด้าน Supply Chain Management, e-Business
และการพัฒนาระบบงานคอมพิวเตอร์ที่เฉพาะเจาะจง (Customize)
สำหรับความต้องการของหน่วยงาน
เพื่อเพิ่มศักยภาพและขยายขอบเขตของการให้บริการของสายธุรกิจ Outsourcing Services
ในครอบคลุมความต้องการของตลาดมากขึ้น

บริษัทที่ให้บริการในสายธุรกิจนี้ ได้แก่

3.4.1 บริษัทสามารถเทลคอม จำกัด (มหาชน)

ก) ลักษณะผลิตภัณฑ์หรือบริการ

  1.1 บริการ ICT Services Outsourcing

บริษัท สามารถเทลคอม จำกัด (มหาชน) ได้ลงนามในการร่วมมือที่จะจัดตั้งร่วมให้บริการกับ
องค์กรธุรกิจ ขนาดใหญ่ มีศักยภาพขยายบริการ ICT กับลูกค้า เช่น

-   การลงนามจะจัดตั้งบริษัทร่วมกับ บริษัท อมตะคอร์ปอเรชั่น จำกัด (มหาชน)
    เพื่อให้บริการด้านเทคโนโลยีสารสนเทศและสื่อสารโทรคมนาคม กับกลุ่มบริษัท อมตะ
    รวมถึงบริษัทที่ดำเนินธุรกิจในนิคมอุตสาหกรรมของกลุ่มบริษัท อมตะ ซึ่งมีมากกว่า 400 บริษัท

-   การร่วมมือกับการไฟฟ้าส่วนภูมิภาคในการทดลองการให้บริการ WIMAX
    เพื่อให้บริการโทรคมนาคมในถิ่นที่ห่างไกล รูปแบบ USO- Universal Service
    Obligations

  1.2 บริการ ICT Maintenance Outsourcing

ให้บริการดูแลรักษาและซ่อมบำรุงระบบและอุปกรณ์ทางด้านเทคโนโลยีสารสนเทศและสื่อสารโทรคมนาคม
(ICT)สำหรับบริการหรือโครงการที่บริษัทเข้าไปดำเนินการให้บริการกับลูกค้า
ตลอดให้บริการดูแลรักษาและซ่อมบำรุงระบบอุปกรณ์ ICT ที่ใช้งานของกลุ่มธุรกิจของลูกค้านั้น
โดยใช้ผู้เชี่ยวชาญระบบ ICT ที่มีความรู้ ความสามารถ
ตลอดจนวิธีการบริหารงานระบบที่มีประสิทธิภาพ

  1.3 บริการ Outsourcing Computer and Operation Center

บริการจัดการดำเนินงานศูนย์คอมพิวเตอร์และการประมวลผลให้กลุ่มธุรกิจ โดยบริษัท
ได้ดำเนินการออกแบบ ติดตั้ง
ดำเนินการศูนย์คอมพิวเตอร์และสื่อสารซึ่งมีระบบรักษาความปลอดภัยสอดคล้องตามมาตรฐานโลก
BS-7799 ให้กับกลุ่มบริษัทสามารถ เพื่อเป็นศูนย์กลางการประมวลผลสารสนเทศ
และสามารถขยายบริการให้กับกลุ่มธุรกิจเป้าหมายต่อไป

ข) ตลาดและภาวะการแข่งขัน

ธุรกิจ Outsourcing Services เป็นบริการรูปแบบที่ผนวกขีดความสามารถ
การให้บริการทางเทคโนโลยีสารสนเทศ ระบบโทรคมนาคม และความรู้ ความชำนาญ
ในการดำเนินธุรกิจ มาประกอบกันเพื่อให้บริการแก่องค์กรทั้งภาครัฐ และเอกชน
ที่ปรับเปลี่ยนรูปแบบการบริหารเพื่อเน้นการสร้างการบริการที่มีประสิทธิภาพ
เน้นที่องค์กรมีความชำนาญ
ส่วนในบริการที่ไม่อยู่ในธุรกิจหลักหรือที่ไม่มีความชำนาญก็ใช้บริการจากภายนอกมาช่วยเพื่อลดต้นทุนและเพิ่มประสิทธิภาพการให้บริการ
ซึ่งกลุ่มธุรกิจขนาดใหญ่ทั้งภาครัฐและเอกชนได้ให้ความสนใจที่จะใช้บริการนี้มากขึ้น

ปัจจุบันภาวะการแข่งขันบริการ Outsourcing
จะแข่งขั้นในกลุ่มของผู้ให้บริการเทคโนโลยีสารสนเทศขนาดใหญ่ที่เคยให้บริการกับกลุ่มลูกค้ามาก่อนและผู้ให้บริการจากต่างประเทศ
ซึ่งตามกระแสการเปิดเสรีตลาดบริการเทคโนโลยีสารสนเทศและโทรคมนาคม (FTA)
จะส่งผลให้เกิดการแข่งขันมากขึ้นระหว่างผู้ให้บริการ

  ค) การจัดหาผลิตภัณฑ์หรือบริการ

บริษัทจะเป็นแกนนำในการให้บริการและผนึกกับพันธมิตรทางเทคโนโลยีคอมพิวเตอร์ การสื่อสาร
บริษัทผู้ชำนาญการให้คำปรึกษาธุรกิจ
และกลุ่มธุรกิจอื่นในกลุ่มบริษัทสามารถเพื่อนำเสนอบริการกับกลุ่มธุรกิจเป้าหมาย
รวมถึงมีการพิจาณาในการเข้าซื้อกิจการของธุรกิจบางแห่งที่มีศักยภาพ ฐานลูกค้า
และเป็นผู้นำทางในการด้านเทคโนโลยีสารสนเทศและสื่อสารที่เกี่ยวข้องกับการให้บริการในสายธุรกิจนี้
เพื่อเป็นการขยายธุรกิจและเพิ่มศักยภาพในการให้บริการและการแข่งขันได้อย่างรวดเร็วให้กับสายธุรกิจบริการ
Outsourcing นี้

  3.4.2 บริษัท โอเอซิสคอนซัลติ้ง จำกัด

ดำเนินธุรกิจด้านการให้บริการที่ปรึกษาแก่บริษัทเอกชน รัฐวิสาหกิจ และองค์กรของรัฐ
ในโครงการนำระบบ งานคอมพิวเตอร์ครบวงจรขึ้นใช้งาน (Implementor)
ระบบงานคอมพิวเตอร์ดังกล่าวคือระบบงาน SAP
ซึ่งเป็นระบบงานที่ได้รับการยอมรับจากองค์กรชั้นนำทั่วโลก
มีจำนวนผู้ใช้งานด้านระบบงานเป็นอันดับหนึ่ง มีฟังก์ชั่นการทำงานที่ยืดหยุ่นสูง
จึงทำให้การให้บริการที่ปรึกษาเพื่อนำระบบขึ้นใช้งาน ( SAP Implementation)
มีบทบาทสำคัญอย่างยิ่งต่อความสำเร็จ ของโครงการนั้น ๆ

ก) ลักษณะผลิตภัณฑ์หรือบริการ

  ลักษณะการให้บริการที่ปรึกษาของบริษัท ในปัจจุบัน แบ่งออกเป็น 5 ประเภท ดังนี้

1.  บริการที่ปรึกษาในการนำระบบขึ้นใช้งาน (Implementation Service)

เป็นการจัดทีมงานที่ปรึกษาสำหรับทุกระบบงานตามที่ตกลงไว้กับทางลูกค้า
โดยเริ่มจากการศึกษาและวิเคราะห์ ความต้องการใช้งาน (Requirements Analysis)
จัดเตรียมการออกแบบระบบ (Design Blueprints) ดำเนินการติดตั้งระบบและตั้งค่า
(Installation & Configuration) การให้การฝึกอบรม (Application Trainings)
การนำข้อมูลเข้าระบบ (Data Conversion)และการนำระบบงานขึ้นใช้งานจริง (System
Live) เป็นการให้บริการที่ปรึกษาแบบครบวงจร โดยมีทีมงาน
ที่ปรึกษาร่วมงานกับลูกค้าประจำในโครงการตลอดเวลา ตั้งแต่เริ่มต้น จนจบโครงการ

2.  บริการที่ปรึกษาด้านการเขียนโปรแกรม (ABAP/4 Programming Service)

เป็นการให้บริการทางด้านการเขียนโปรแกรมเพื่อออกรายงาน
ตามความต้องการเพิ่มเติมของลูกค้า(Report Programming) การเชื่อมต่อกับระบบภายนอก
(Interface Programming) หรือเป็นโปรแกรมระบบงานย่อย (Sub-system
Programming)เพื่อให้สะดวกในการใช้งานมากยิ่งขึ้น

3.  บริการที่ปรึกษาด้านระบบงาน (Application Consultancy Service)

เป็นการให้บริการที่ปรึกษาเฉพาะบางระบบงานหรือบางขั้นตอน
ตามความจำเป็นของโครงการหรือลูกค้า
โดยจะใช้ที่ปรึกษาระบบงานนั้นตามหมายกำหนดการที่ตกลงกัน (Time & Materials
Consultancy)

4.  บริการที่ปรึกษาด้านเทคนิค (Technical Consultancy Service)

เป็นการให้บริการทางด้านเทคนิคของระบบงาน SAP ตั้งแต่การให้บริการติดตั้งระบบงาน (System
Installation) การจัดระบบงานตามความเหมาะสม (System Organizing)
การปรับสภาพระบบงานให้เกิดประสิทธิภาพสูงสุด (System Fine tuning & Optimizing)

5.  บริการที่ปรึกษาในการอัพเกรดระบบงาน ( Version Upgrade Consultancy Service)

เป็นการให้บริการสำหรับลูกค้าที่มีระบบงานที่ใช้งานอยู่แล้ว แต่เป็นเวอร์ชั่นเก่า
ต้องการที่จะปรับปรุงระบบงานให้ทันสมัยโดยการอัพเกรดเวอร์ชั่น
ซึ่งในการดำเนินการจะประกอบด้วยทั้งทีมงานที่ปรึกษาด้านเทคนิคเพื่อติดตั้งเวอร์ชั่นใหม่และทีมงานที่ปรึกษาด้านระบบงานควบคู่กัน
เพื่อทดสอบระบบงานก่อนการใช้งานจริง

  ข) ตลาดและภาวะการแข่งขัน

กลุ่มลูกค้าเป้าหมาย

การให้บริการในลักษณะที่ปรึกษาให้กับโครงการนำระบบงาน SAP ขึ้นใช้งานนั้น
สามารถจำแนกกลุ่มลูกค้าได้เป็น 2 กลุ่มใหญ่ ๆ คือ

1. กลุ่มลูกค้าบริษัทเอกชน ได้แก่บริษัทขนาดกลางถึงขนาดใหญ่
รวมถึงบริษัทที่เป็นสาขาของบริษัทต่างชาติ ต่าง ๆ
ที่มีความต้องการนำระบบงานคอมพิวเตอร์เข้ามาใช้งาน โดยมีวัตถุประสงค์เพื่อที่จะนำข้อมูลต่าง ๆ
มาใช้ให้ เกิดประโยชน์สูงสุดต่อการตัดสินใจในการแข่งขันและการบริหารจัดการขบวนการทางธุรกิจ
ส่วนใหญ่จะเป็นกลุ่มธุรกิจอุตสาหกรรมต่าง ๆ เช่น กลุ่มอุตสาหกรรมชิ้นส่วนรถยนต์
กลุ่มผู้ผลิต-จำหน่ายสินค้าอุปโภคบริโภค กลุ่มอุตสาหกรรมเคมีและปิโตรเคมี เป็นต้น

2. กลุ่มลูกค้าหน่วยงานราชการและรัฐวิสาหกิจ
ที่มีเป้าหมายในการนำระบบงานคอมพิวเตอร์ที่สอดคล้องกับระบบงานที่ใช้อยู่ที่กรมบัญชีกลาง
ซึ่งได้แก่ระบบงาน SAP ทั้งนี้
ลักษณะการจัดซื้อจัดหาก็จะเป็นไปตามหลักเกณฑ์ที่แต่ละหน่วยงานกำหนดไว้ในการประมูลแต่ละครั้ง

สภาพการแข่งขันในอุตสาหกรรม

  สภาพการแข่งขันในอุตสาหกรรม การให้บริการที่ปรึกษา อาจแบ่งได้ตามลักษณะธุรกิจคือ

1. บริษัทสาขาต่างชาติ ในปัจจุบันมีจำนวน 9 บริษัท
ส่วนใหญ่จะรับเป็นที่ปรึกษาในโครงการระดับใหญ่ ที่มีการลงทุนเกินกว่า 100 ล้านบาทขึ้นไป
หรือในโครงการที่ต้องการความเชี่ยวชาญจากบุคลากรจากต่างประเทศ
ทำให้ค่าใช้จ่ายในการให้การปรึกษามีราคาสูง ลูกค้าเป้าหมายจึงมีจำนวนจำกัด

2. บริษัทคนไทย ในปัจจุบันมีจำนวน 6 บริษัท เป็นบริษัทระดับใหญ่ 1 บริษัท
บริษัทที่เหลืออยู่ในระดับใกล้เคียงกันในด้านจำนวนที่ปรึกษา และรายได้ โดยมีบริษัท
โอเอซิสคอนซัลติ้ง จำกัด เป็นบริษัทที่มีประสบการณ์ในการทำงานด้านที่ปรึกษาระบบงาน SAP
ยาวนานที่สุด และยังได้รับหนังสือรับรองคุณภาพการให้บริการจากลูกค้าเป็นการยืนยันอีกด้วย

  กลยุทธ์การแข่งขัน

การขายบริการที่ปรึกษาทั่วไปมีลักษณะเสนอขายโดยตรงต่อลูกค้าเป้าหมาย ความรู้ ความสามารถ
และประสบการณ์ของทีมงานที่ปรึกษาจึงมีความสำคัญเป็นอย่างมาก เพื่อให้ลูกค้ามีความมั่นใจว่า
จะทำให้โครงการระบบงาน SAP ที่ต้องใช้การลงทุนสูงนั้นประสบความสำเร็จได้อย่างแน่นอน
ประกอบกับความมั่นคงของบริษัทที่ปรึกษา
ก็มีส่วนสำคัญต่อการให้บริการดูแลสนับสนุนแก่ลูกค้าหลังขึ้นระบบ (Post Support Service)
ทำให้ได้รับความเชื่อถือจากลูกค้า ว่าจะสามารถให้คำแนะนำปรึกษาต่อไปในอนาคต นอกจากนี้
การได้รับหนังสือรับรองจากลูกค้าก็เป็นหลักประกันคุณภาพของผลงานได้เป็นอย่างดี

นอกจากนี้ บริษัทยังเป็นพันธมิตรกับบริษัทอื่น ๆ ได้แก่
กลุ่มบริษัทที่ขายเครื่องคอมพิวเตอร์และเครือข่าย (Hardware & Network Vendors)
และกลุ่มบริษัทจัดหาระบบสำหรับโครงการ (System Integrators)
เพื่อร่วมกันทำการตลาดและการเสนอขาย รวมถึงการสร้างโอกาสในการแข่งขันมากยิ่งขึ้นอีกด้วย

ค) การจัดหาผลิตภัณฑ์หรือบริการ

ในธุรกิจการให้บริการที่ปรึกษา ทีมงานที่ปรึกษาเป็นหัวใจของการดำเนินงานทั้งหมด ดังนั้น
การเตรียมความพร้อมด้านบุคลากร การบริหารจัดการ
ตลอดจนการดูแลรักษาทีมงานไว้กับบริษัทจึงเป็นปัจจัยที่สำคัญสูงสุด
สำหรับแนวทางในการบริหารจัดการนั้น
จะมุ่งเน้นการสร้างทีมงานโดยการให้การฝึกอบรมที่มีรูปแบบกระชับ รวดเร็ว สามารถทำงานได้ทันที
โดยทีมงานที่ปรึกษาอาวุโสที่มีความรู้และประสบการณ์ในการทำงานเป็นเวลาหลายปี
ทั้งการฝึกอบรมที่เป็นแบบชั้นเรียน และการปฏิบัติในลักษณะการทำงานจริงในโครงการ
ทำให้การทำงานร่วมกันราบรื่นเป็นไปในรูปแบบเดียวกัน ด้วยความเข้าใจที่ตรงกัน

  3.5 สายธุรกิจ IP Business

ธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP (Internet
Protocol) Network
ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง

ในปี 2549 บริษัท ไทยเทรดเน็ท จำกัด ได้รับใบอนุญาตให้บริการอินเทอร์เน็ตแบบที่ 1
จากคณะกรรมการกิจการโทรคมนาคมแห่งชาติ (กทช.) เพื่อรองรับการดำเนินธุรกิจ IP
Business สำหรับบริการด้านอินเทอร์เน็ตต่าง ๆ อาทิเช่น บริการอินเทอร์เน็ต บริการ Web /
e-Mail Hosting และบริการโทรศัพท์ผ่านอินเทอร์เน็ต (VoIP) รวมถึงบริการเสริมอื่น
ๆที่เกี่ยวข้อง โดยในปี 2549 บริษัทได้เริ่มดำเนินธุรกิจ IP Business โดยให้บริการเฉพาะด้าน
Hosting Service ก่อน

3.5.1 บริษัท ไทยเทรดเน็ท จำกัด

  ก) ลักษณะผลิตภัณฑ์หรือบริการ

1.1. บริการอินเทอร์เน็ตสำหรับองค์กร เป็นบริการอินเทอร์เน็ตความเร็วสูงสำหรับองค์กรธุรกิจ
ตามลักษณะความต้องการในการเชื่อมต่อแบบต่าง ๆ อาทิเช่น ADSL, SDSL, ISDN, MPLS และ
Leased Line เป็นต้น พร้อมทั้งบริการให้คำปรึกษาในการออกแบบ ติดตั้ง บำรุงรักษา
และตรวจสอบคุณภาพอย่างครบวงจร
รวมถึงบริการลูกค้าสัมพันธ์ที่คอยดูแลแก้ปัญหาและตอบสนองความต้องการของลูกค้าตลอด 24 ชั่วโมง

1.2. บริการ Web Hosting เป็นบริการให้เช่าพื้นที่เว็บไซต์ พร้อมระบบพื้นฐานแบบครบวงจร
ให้ธุรกิจสามารถ ประชาสัมพันธ์ เผยแพร่ข่าวสาร สินค้าและบริการผ่านเครือข่ายอินเทอร์เน็ต
ใช้งานง่าย และสามารถเปลี่ยนแปลง แก้ไขข้อมูลได้ด้วยตนเอง

1.3. บริการ E-mail Hosting เป็นบริการอีเมล์สำหรับธุรกิจ SME
พร้อมระบบจัดการผู้ใช้งานผ่านเว็บไซต์ ระบบ ป้องกันสแปมเมล์และไวรัส ระบบสำรองข้อมูล
ระบบตอบเมล์อัตโนมัติ (Auto Response) ฯลฯ เทียบเท่ากับระบบชั้นนำในองค์กรขนาดใหญ่

ข) ตลาดและภาวะการแข่งขัน

ธุรกิจ IP Business เป็นการให้บริการสื่อสารผ่านโครงข่ายอินเทอร์เน็ต ที่ใช้วิธีการสื่อสารด้วย
Internet Protocol (IP) ซึ่งสามารถสื่อสารได้ทั้งข้อมูล ภาพ และเสียง
ไปบนระบบโครงข่ายอินเทอร์เน็ตที่เชื่อมโยงถึงกันทั่วโลก
ทำให้การสื่อสารในระยะทางไกลโดยเฉพาะระหว่างประเทศเป็นไปได้อย่างมีประสิทธิภาพด้วยต้นทุนที่ต่ำกว่าการสื่อสารผ่านโครงข่ายระบบอื่น
ส่งผลให้ทิศทางการแข่งขันของตลาดการสื่อสารโทรคมนาคมยุคใหม่ให้ความสำคัญกับการให้บริการสื่อสารบนโครงข่ายอินเทอร์เน็ต
หรือ IP มากขึ้น
สังเกตได้จากจำนวนผู้ประกอบการที่ได้รับใบอนุญาตเกี่ยวกับการให้บริการอินเทอร์เน็ตจาก กทช.
ในปี 2549 มีจำนวนถึง 53 ราย
แบ่งเป็นผู้ให้บริการอินเทอร์เน็ตแบบไม่มีโครงข่ายเป็นของตนเองจำนวน 47 ราย
แบบมีโครงข่ายเป็นของตนเองจำนวน 3 ราย
ผู้ให้บริการชุมสายอินเทอร์เน็ตในประเทศและระหว่างประเทศจำนวน 2 ราย
ผู้ให้บริการอินเทอร์เน็ตแบบมีโครงข่ายเป็นของตนเองและให้บริการชุมสายอินเทอร์เน็ตทั้งในและระหว่างประเทศ
1 ราย

  ค) การจัดหาผลิตภัณฑ์หรือบริการ

บริษัทจัดหาอุปกรณ์ต่าง ๆ สำหรับการให้บริการจากพันธมิตรทางเทคโนโลยีชั้นนำเช่น CISCO,
Nortel, 3Com, SUN, HP, ACER
รวมถึงใช้บริการโครงข่ายและสิ่งอำนวยความสะดวกทางโทรคมนาคมที่เกี่ยวข้องจากผู้ให้บริการเช่น
CAT, TOT, TRUE, TT&T, UIH, Violin, Shin Satellite, AIS, DTAC เป็นต้น